text:
source : http://www.kabyle.com/trois-contes-de-grimm-traduits-en-kabyle-par-seid-meemmer-1191-031108
Kraḍ tmucuha n watmaten Grimm
Kraḍ tmucuha n watmaten Grimm yerratent-id Seid At Meemmer si talmant Yer teqbaylit.
- Ḥmiṭuc d Duduc deg teẓgi n ṭṭlam (Hänsel et Gretel).
- M iYiYden (Cendrillon).
- Imeddaḥen n Tizi n Kulal (Les musiciens de Brême). Pour les lire correctement nous vous suggérons le navigateur Firefox qui
reconnait automatiquement l'unicode.
Ḥmiṭuc d Duduc deg teẓgi n ṭṭlam
Tella yiwet teẓgi n ṭṭlam seddaw taddart n at Weeban, win a
tt-ikecmen deg uzal qayli, ad teccirew yakk ṣṣura-s, ad
iḥulfu s ucebbub-is yuli deg igenni seg rrebrab tessekcam s
ulawen.
Dda Mira bu yesYaren, tameṭṭut-is MiYisa d warraw-nsen
Ḥmiṭuc d Duduc zedYen deg tlemmast-is.
Dda Mira yettarra-tt ḥala i unegzum n yesYaren, maca amzun
ulac d acu yettsami deg-sen, seg wakken temcubbak akk teẓgi
n ṭṭlam am wakken yal afurek yellan deg-s yesni Yer wayeḍ.
Tawacult-agi n Dda Mira bu-yesYaren d taẓawalit almi d ayen,
ieeggalen-is ur lḥiqen ara yakk iman-nsen, ula d aYrum aḥefrur
ur teṛwin ara.
Yiwen wass ger wussan, akken d-tewweḍ tmeddit , yeẓẓel dda
Mira bu-yesYaren deg teYmert , yeṭṭef aqerruy-is yesnuzgum,
yuYal yenna-yas i tmeṭṭut-is:
Amek ara nekkes tura laẓ i warrac-agi? Nekkni s timmad-nneY
ata yeṭṭeḍ-itt mmi-s, ur d-yegri kra n weewin i s ara nemmager
ussan xerṣum ad nessebded tigecrar-nneY”.
Terray-as-d awal tmeṭṭut, tenna-yas: Teẓriḍ amek ! Tegra-d
kan ad neglu yis-sen azekka s alqae n teẓgi, a ten-nessiweḍ
ḥala ma d anida ur s-ttafen ara yakk ixef-is i tuYalin, yal yiwen
deg-sen a s-nekmes tiḥdert n weYrum s afus-is, mi tennesseYfel
kan akken ur ttfaqen ara, ad asen-neğğ aḍu Yer
deffir.
Dda Mira bu yesYaren: Ala a tameṭṭut, wagi d yir ttawil, ur
zmireY ara ad sseYreY tasa-w fell-asen. Amek akka a n-ğğeY
arraw-iw deg welqae n teẓgi, nekk a d-uYaleY s axxam?
MiYisa: A ziY kečč d timint ay axessar-iw! Ihi anef-as akka, a dterzu
tmettant, a d-taf meqqar d acu ad teddem, ihi a Y-terfed
deg ukkuẓ ( 4 ) yid-neY Yef yiwet tikkelt. Yelha wakka? YeffeY
fell-ak wayagi?
Dda Mira bu yesYaren yeefes Yef wul-is iwufeq-itt.
Ḥmiṭuc d Duduc seg wakken ur ten-yeğği ara laẓ ad ṭṭ5sen,
slan-d akk i ugejdur-nni yettrağun tiqerray-nsen timeYdurin.
Duduc iserreḥ yeẓri-s d imeṭṭi seg tugdi, tuYal tenna-yas i gmas:
tura teḍra twaYit.
Ḥmiṭuc yenna-yas: ssusem, ssusem a Duduc, ulac akk d acu
ara tagadeḍ; a d-afeY ttawil a weltma, Yas kkes anezgum i wulim!
Yeğğa imawlan-is almi ṭṭṣen, yesla-yasen kan cexxren, yekker
Yef yiman-is s leḥder, yelsa iceṭṭiḍen-is, yessenser iman-is Yer
berra.
Iḍ-nni yettak anzi s ass seg wakken d-tessufeY tziri tuccar-ines,
ayyur-is i d-yessaknen udem-is akken yessefk yerra iẓra-nni
yettiṛṛiqen amzun ssemYin-d allen n teẓrureq.
Yelqeḍ-d aṭas seg-sen iẓra-nni, ibubb-d almi yugi ad yeddem,
yuYal s axxam;
Yenna-yas i Duduc: Yas ur ttḥebbir i kra a weltma, llan
ieessasen d at igenwan yid-neY.
Yemdel allen-is, din din yeṭṭeṣ.
Azekka-nni ngum ur ğğin yetran igenni mi akken i ten-id-tessker
MiYisa seg yiḍeṣ,
tenna-yasen: Ass-a yessefk ad nessegmeḍ isurrifen-nneY, ad
nerzut Yef welqae n teẓgi akken a d-nezdem isYaren.
TuYal teddem-d aḥric n yiwen, yiwet teḥdert n weYrum, tebḍayasen-
tt deg sin, tenna-yasen: Axet-n akin, ṭṭfet tura aYrumagi,
d ayagi kan i yellan, maca, mačči tura ara t-teččem, ar
deqqal!
TuYal tezwar zdat-sen, nutni ḍeffren-tt.
Duduc terra tiḥedrin-nni n weYrum deg snat s aqelmun-is, acku
Ḥmiṭuc ulac akk Yur-s kra n wemḍiq anida ara yeddem amuris,
ieebba i yiman-is iẓra-nni d-yelqeḍ deg yiḍ almi ur yezmir ad
yeddem kra nniḍen.
Lḥan akken ddeqs n isurrifen, Ḥmiṭuc yezga yessegray aḍar Yer
deffir, yerra iman-is yessakad s axxam.
Akken iger baba-s tamawt Yef wayen, ieeggeḍ fell-as, yennayas:
Ḥmiṭuc, acuYer akka tessakadeḍ kra yekka wass Yer deffir?
Ḥmiṭuc: NnaY a ba, d amcic-iw acebḥan kan i ssakadeY, atan
yuli Yef lqermud, yeqqar-iy-id s tfettusin-is awi yid-k talwit a
Ḥmiṭuc.
MiYisa: D nnei-k d lberdee-ik, wahin mačči d amcic-ik amellal, d
iṭij i d-yewwten s aḥelyiw almi yuYal yettfeğğiğ akkahin.
Ḥmiṭuc daYen mačči d amcic i iwala, d iẓra-nni d-yewwi yid-s i
yesrus deg webrid Yef tYerYert s lexmata wa deffir wayeḍ.
Akken wwḍen Yer yiwen uxenduq deg tlemmast n welqae n
teẓgi n ṭṭlam, yenna-yasen dda Mira bu yesYaren i warraw-is:
Ahaw tura ẓewret Yef yiman-nwen, awit-aY-d isYaren Yer dagi
ad nessiY yis-sen timess akken ur ken-igezzem ara usemmiḍ-agi
yekkaten s aqerru!
Ḥmiṭuc d Duduc ufgen am lebraq, din din ssulin tirect n
yesYaren n maras annect n tqubbet, ssaYen timess yessekren
ajajiḥ yekkaten ad imassi igenni.
Akken twala MiYisa ajajiḥ-nni, tesla-yas yesseglaf am yeqjan
yeṣṣḍen, tenna-yasen i warraw-is: Ay arrac, sseḥmut ihi kunwi
Yef yiman-nwen, steefut akka acemma, aṭas i tuzzlem! Nekk d
baba-twen ad nernu ciṭuḥ uṣubbu d akessar, a d-negzem kra n
teqjemyaṛ, mi nesmed tteebga igerrzen, a d-nuYal ad neglu yiswen
s axxam.
Ḥmiṭuc d Duduc uYen-as awal, zzin-as-d i tmess-nni, yuYal
yewweḍ-d lawan n imekli ččan tiḥedrin-nni n lḥif yerna imi slan i
tyita n tgelzimt war addud, Yilen d baba-tsen i yellan kan dinna
Yer tama-nsen.
Nettat ziYen tiyita-nni mačči d tiYrit n tgelzimt, d amcum-nni n
dda Mira bu yesYaren i sen-tt-yendin akken yessefk.
D yiwen uqejmur aquran i ieelleq deg yiwet tkessart Yer yiwen
ufurek n useklu, yettawi-t waḍu akka d wakka, iceṭṭeḥ, yekkat
deg waddag n wexnac, yessawal sakin am teYri n tgelzimt.
Akud ur yelli d win yennumen yettrağu, azizwu yeḍfer-d azal,
arrac yuker-iten naddam, ur uḥtamen ara d yiman-nsen seg
eeggu n tmerğa almi xerrqent yes-sen tirga, teḍra yid-sen
igeswaḥen am widak yezzren deg temda n leYrur.
Akken d-ldin allen-nsen, yessaweḍ-iten-id yiḍ s tebrek-is dyessufYen
acciwen-is deg wemḍig ideg i ten-ğğan imawlan
akken ad sseḥmun.
Duduc tugad aṭas, tuYal testeqsa Ḥmiṭuc s imeṭṭi d wesxenfer,
tenna-yas:
i tura amek ara naf abrid yettawin s axxam lawan-agi?
Ḥmiṭuc yekkes-as anezgum Yef wul s tririt-is, yenna-yas:
Aha kan a weltma ur yelli Yef wacu a d-tYeḍleḍ igenni, wagi
mačči yakk d aYilif, arğu kan ciṭuḥ ad twaliḍ! Tura a d-yeffeY
wayyur n tziri ad teẓreḍ amek ara naf abrid war uguren.
Akken d as-yenna i teffeY, iḍall-d kan wayyur, tufrar tafat-is Yef
tYaltin s umata, yeddem weqcic yeẓẓuYer weltma-s seg ufus,
ḍefren iẓra-nni yella yesrusu-ten wa deffir wayeḍ akken tesrusu
tzuxzuxt timellalin-is, wehhan-asen abrid s axxam s ufeğğeğnsen
akken yessefk, fkan-asen-d yiwet tafat am tin d-ttakent
teftilin yettaYen Yef yiri n webrid n ukeṛṛus.
Wwḍen Yer tewwurt n wexxam, sṭebṭben deg-s, teldi-tt-id kan
MiYisa, tufa-ten-id zdat wemnar, tewwet tmeṭṭut agejdur fellasen,
tettsuYu, teqqar-asen:
KellfeY-awen aya d waya, tekfam tasa-w tamcumt, nekk YileY
dayen ur tettuYalem ara yakk a d-tezzim Yur-neY s axxam, d
acu i ken-in-yeğğan akka almi d tura…i d yenna waḍu yenna
wagu...
Ma yella d dda Mira bu yesYaren yennecraḥ nnig waṭas yerna s
tidet, ur t-yeğği ara yakk wul-is ad yemdel tiṭ, tasa-s daYen tella
tḥebbek fell-asen.
Kra n tegnit kan seg yimiren, ata yezzi-d daYen fell-asen laẓ d
ameqqran, iḍurr-iten almi d ayen kan, Ḥmiṭuc d Duduc llan
ttaken tameẓẓuYt, slan-as daYen i tyemmat-nni mi s-teqqar i
wergaz-is deg wusu:
Tura atan yegra-yaY-d kan wezgen n temtunt ay argaz leali,
arrac-inna yessefk a sen-neg leqrar yerna s uYiwel. Tikkelt-agi a
ten-nsukk wakali, a tt-necbek yakk fell-asen ḥala ma nesseereqasen
cced n uyeddid, ad uYalen ur ttafen ara yakk lğerra n
webrid d-yettarran s axxam-nneY ma ulac atan ad tekfu fellaneY
ddunit ula d nekkni.
Argaz ageswaḥ yezzi-d fell-as daYen uYilif tikkelt-nniḍen, deg
wul-is yesmenyaf ad yebḍu yid-sen talqimt taneggarut, maca
imi tuY tegnit iwufeq-itt tikkelt tamezwarut, yessefk-as ad yeṭṭef
deg wawal-is i yefka yakan “ argaz d ameslay”.
Ḥmiṭuc d Duduc ulac ameslay zeglen ur d as-slin ara.
Akken ṭṭṣen imawlan, yekker daYen Ḥmiṭuc Yef yiman-is, ira ad
yeffeY am tikkelt tamenzut Yer berra akken ad yelqeḍ iẓra-nni
icebḥanen yessakanen abrid deg yiḍ s axxam.
Maca ur yezmir ara ad yeffeY, acku d tamcumt-nni n MiYisa i
iṣekkren tawwurt mi akken i sen-tt-id-teldi, terra tasarut-nni s
iciwi-s, teṭṭeṣ yes-s.
Iẓri n Duduc yugar daYen tala ma tettfeggiḍ, iserreḥ d imeṭṭi.
Ḥmiṭuc iga-yas daYen kra n tebYest, yenna-yas: “ Ur ttru ara a
Duduc, ieessasen d at igenwan anida nedda ad ilin yid-neY, ur d
aY-ttağğan ara at waman isemmaḍen ad newḥel a weltma, ḥala
tiwwura ara ldin Yur-neY”.
Akken kan yuli wass, tjebbed deg-sen tmeṭṭut seg wusu ngum
d-ldin allen-nsen am win neY tin icellxen deg ifurkan n tneqlin.
Tebḍa-yasen daYen deg sin yid-sen yiwet teḥdert n weYrum
tamecṭuḥt Yef tin n yiḍelli-nni.
Ḥmiṭuc yessefruri yakk amur-is yerra-t Yer tecwarit-nni n
tqelmunt-is.
Deg webrid Yer wissen sani yessegray am tikkelt tamenzut
aḍar-is Yer deffir, yezga ibedd-d, yettḍeggir tamuYli-s s anida dyekka.
YuYal iremmeq-it-id daYen baba-s, yesteqsa-t s usiwel: Waaa
Ḥmiṭuc, d acu tessakadeḍ akka d wakka? Aha azzel tura, ddu d
yiman-ik!
Ḥmiṭuc: A nnaY a ba, d itbir-iw i yessakadeY, atan yuli Yef
uqermud, yeqqaṛ-iy-id s iferrawen-is, awi yid-k talwit a Ḥmiṭuc.
MiYisa: A lqecc-ik, a twaYit-ik d nnegr-ik! Wahin mačči d itbir
kan d azerẓur, ur twalaḍ ara d iṭij kan i d-yewwten daYen s
aḥelyiw am yiḍelli?
Ula d netta mačči d itbir i iwala, d aseeddi kan i ira ad yeseeddi
iman-is s imeslayen-is, yella yessalay lewhi i tuYalin s yeftatennni
n weYrum yessefruri, yesrusu-ten seg tiYilt Yer tayeḍ am
ttawilat-nni yettwellihen iberdan deg webrid ukeṛṛus ger
wemḍiq d wayeḍ neY ger temdint d tayeḍ.
Tameṭṭut terra yes-sen d akessar, tessaweḍ-iten s amḍiq
werğin kecmen iḍarren-nsen neY walant wallen-nsen, ssekren
timess am tnamit, tenna-yasen:
Ssrekdet kan dagi tura iman-nwen ay arrac, ma tberdem seg
tikli tzemrem ad tsenndem daYen ciṭuh skud tesseḥma tmess
akal! Nekkni ad neenu anegzum n yesYaren, tameddit mi
nessuli nekfa, a d-nedlu Yur-wen, ad neglu yis-wen s axxam.
Yewweḍ-d lawan n imekli, tebva Duduc tiḥdert-is n weYrum d
gma-s, acku netta yezzuzer akk amur-is deg webrid akken a dyaf
yes-s lemrira yettarran s axxam n imawlan-is.
Akken kan rẓan laẓ neY ssarden imawen-nsen s snat telqiminnni,
medlen allen-nsen, ṭṭṣen s uYiwel.
Almi d-yeYli yiḍ i d-ukin, iga-yas daYen Ḥmiṭuc tabYest i Duduc,
yenna-yas:
Arğu kan ar d-yeffeY wayyur n tziri, ad aY-d-yessaken ibruyennni
n weYrum sseftutiY, ssmargeY yakk deg webrid d-nuY Yer
dagi akken a t-naf yes-sen a Y-yerr s axxam!
Tiziri tessa-d Yef tmurt, nutni kkren Yef yiman-nsen, begsen
aggusen-nsen, maca iftaten-nni n weYrum neYben-ten akk
yefṛax, yiwen deg-sen mačči zeglen-t a tawaYit.
Teddun kra yekka yiḍ, rnan yiwen wass d yiḍ-nniḍen war
asteefu, medlent akk tewwura, tezzin tennḍen kan din deg
telqaet n teẓgi, ur d-ufin ara yakk abrid yessufuYen.
Akken i d-asen-tewweḍ tfidi s iYess, laẓ yewwet-iten s amelYiY,
tigecrar-nsen kkawent, iḍaren-nsen hebbjen deg-sen am yeqjan
seg teqreḥ d eeggu, myeẓmaḍen wa Yer wayeḍ seddaw yiwen
ubawal, ṭṭṣen daYen.
Azekka-nni akken d-ukin uYen abrid Yer zdat, hemmlen kan,
teddun ttafen iman-nsen rennun Yemqen deg teẓgi.
Rwan acali almi i ten-id-ssawḍen kraḍ( 3 ) wussan d kraḍ ( 3 )
wuḍan yeqqnen deg tnelli ddren berra n wexxam yerna lemmer
ur ttafen ara s uYiwel Yas ulamma d kra n telqimt ad rẓen yes-s
laẓ, ad jafen imeYdaṛ, ad ssleqfen am yefrax.
Yef lewhi n imekli yessemlal-iten-id ueessas d yiwen wefrux
amellal am wedfel, seg wakken ḥlaw ccna-s d wamek
yesčewčiw, ur uḥtamen ara d yiman-nsen almi d-ufan imannsen
am wakken yeddubbez neY yesbek kra n umecwar laẓ-
nsen, ḥebsen fkan-as tameẓẓuYt.
Akken yessuli ccna n tezlatin-is, yeğğa-d afurek-nni iYef yella
yers yesseḍway akka d wakka, yesrafeg zdat-sen, yettferfir kan
ddac, ddac, nutni ḍefren-t si zdeffir.
Yessaweḍ-iten Yer yiwen wexxam yettwaseqqfen s teYrifin dyetteeluluqen
seg yal tama-s am uqermud-nni n yexxamen n
yezwawen iqburen, winna i wumi neqqar yettwali-d ur dyekcim.
TiYrifin snint ta deffir tayeḍ d akessar amzun d
itemriwen (tayeni) Yef tezdayt yurwen akken yessefk.
Ḥmiṭuc d Duduc tuY-iten tegnitt ddreYlen seg laẓ
aberkan, jguglen deg-sent, qeṛmen-tent-id war akukru, Ylin
deg lweed-nsent.
Weread ssadren tiYrifin-nni timezwura, slan i taYect tamelḥant n
tmeṭṭut imi tcennu, teqqar:
Yef webrid, Yef webrid ur cfin –
Anwi wigi i igezzren akka tiYrifin?
Ḥmiṭuc d Duduc rran-as tiririt, nnanas:
Mačči d wid yessḍen, mačči d wid
yessḍen,
d at waman isemmaḍen.
Arrac lhan-d d tuffẓa d useblee, ur
nḥerwan, ur clieen, ur rẓin iqerraynsen
Yef wacu d wacuYer sellen i taYect-nni n tmeṭṭut.
Din din tujjaq tewwurt, ldin lelwaḥ-is, teffeY-d Yur-sen temYart
annect n yemma jida “ abbaḥ yella wacu iYef ara yeccirew
wemdan dagi “.
TamYart-nni ad tili tugar akk timYarin yeddren lawan-nni,
udem-is akk yekmumec, lqedd-is yekna terna tteddu Yef
teekkazt.
Akken ṭṭreḍqent wallen n warrac fell-as, Ylint-asen teYrifin seg
ifassen-nsen seg tugdi, teṭṭef-iten ula d tawla seg tergigit ma d
tuYmas-nsen ugarent tassirt ma teẓẓad.
TamYart teṭṭef aYeṣmar-is, thuzz aqerruy-is, tenna-yasen: Ay
a yemma ḥebbi, way, way way! AcuYer akka tugadem ay arrac
ibaḥḥanen? Lemḥadda lemḥarba Yef tqeṛṛay-nwen a tarwa.
Yyaw kan ihi ad teqqimem Yur-i ad iyi-twansem, ur yelli d acu a
ken-ixaṣṣen!
Teṭṭef-iten seg ifassen-nsen, tessekcem-iten s axxam, tessersasen-
d udi d tamment d lqut yesseḥlawen ul n umuḍin mi ara tiwali
kan zdat-s.
Ččan, swan almi d tikli ad fellqen ieebbaḍ-nsen, tekker temYart
twennee-asen-d usu s yiwet trakna igerrzen, sennden kan fellas,
tewwi-ten tnafa, ḥulfan s yiman-nsen amzun ẓẓlen deg
tebḥirt n ijeğğigen deg tefsut.
TamYart-nni mačči d aḥdaq i teḥdeq, a ziY nettat d teryel.
AYummu-nni tettYummu ssqef n wexxam-is s teYrifin, d ticerket
i tneddi s wayen i warrac mi ara ten-yeṭṭef laẓ deg teẓgi akken
neddin yemdanen tiqellaein i imerga.
Yal mi ara s-d-tḍegger tegnit yiwen, mi t-tuza, tečč-it.
Tamcumt tacengut n tneqlin tenna-yas i wul-is, yyaw ihi yewwiken-
id ueessas, ass-a Yur-i d tameYra.
Nutenti teryulat-agi Yur-sent allen d tizeggaYin am isufa, Yef
wayen ur ssegmaḍent ara s tmuYli, maca ttḥulfunt neY ttfaqent
am yeqjan n teessast s yemdanen mi ara d-teddun Yer tamansent.
Mi akken d-teddun Yur-s Ḥmiṭuc d Duduc teḍṣa s ccah Yef
lqerḥ-nsen yakan, tanna-yas i wul-is: Ḥala ansar ur tnessrem
ara, yyaw kan tura ad awen-mleY!
Azekka-nni tekker-d zdat lawan n tnekra n iyuẓaḍ seg yiḍes, mi
akken twala arrac-nni ṭṭṣen i talwit am tYawsiwin yersen, terna
tezweY tuli leḥnak-nsen, yennecraḥ wul-is, tessusef ifassen-is,
tesself-asen s weḥnucceḍ Yer zdat, Yer deffir, tenna daYen i
wul-is: tagi d tacriḥt yerna d tidet.
Tejbed-d Ḥmiṭuc s ifassen-is rqiqen am tsegnatin, teddem-it,
tessekcem-it Yer yiwet texxamt n yewtal yellan d tilemt, terra-d
fell-as tawwurt.
Yezmer ad yessaked Yer berra, acku taxxamt-nni tesea acebbak
n ugeṭṭum, maca ad isuY akken ira ulac anwa a s-d-yeslen.
TuYal Yer Duduc tetthuzzu deg-s, tetteeggiḍ fell-as, teqqar-as:
Kker ssyen a tukrift n ifassen, a ssenğaq n at laxart, agem-d
aman seg lbir, sseww-d i gma-m-ihin yellan deg texxamt n
yewtal ayen a t-yerren d azuran akken ad afent deg-s tuYmasiw
d acu ara Yeẓẓent.
Γas akken tserreḥ Duduc d imeṭṭi n tugdi d weḥdiqer n tasa
tageswaḥt, maca tewwi-yas-d tegnit ad taY awal n teryel
tamcumt , afran ur yelli.
Teryel tettak-as i Duduc icelman kan d wayen d-igerrin seg
wučči, acku telha-d d Ḥmiṭuc, tesserwa-yas lewqam d tẓidanin
akken ad iqebbi a t-tečč d amezwaru.
Yal tanekra n wass amaynut tdellu Yef Ḥmiṭuc, tessutur deg-s
ad yessufeY taḍadect-is seg texjiḍin n ucebbak-nni ugeṭṭum Yer
berra akken a t-teṭṭef, ad tẓer ma yewwi-d iman-is deg tuzert d
taẓayt.
Ḥmiṭuc iger tamawt, ifaq-as txuṣṣ deg yeẓri yerna yufa dinna
yiwen yiYess, yal mi ara terzu fell-as, d win kan i s-d-yesseneat,
yesferfud-as-d yes-s s ifassen-is, nettat Yur-s amzun d taleṭṭaṭ-
is i d-teṭṭef, tettYil-it yeqqim kan am uYanim.
Akken ieedda wayyur, wwḍen-as waman i teryel Yer temgerṭ
neY yewwḍ-as rrebg Yer tagust-is, d ayen ur tezmir ara ad
ternu timerğa, tennay-as i Duduc:
Yas awi-d aman a Duduca! Akken ira yili Ḥmiṭuc, ad yuzur neY
ad yiṛqiq, tura yewweḍ-d wass-is, azekka a t-uqmeY d timecreṭ,
a t-zluY, a t-azuY, a d-nefqeY deg-s war cceḥḥa, a t-gezreY s
tussda, ad kkseY yes-s aqbur.
NnaY a yemma Guraya tegzem tasa n Duduc tameYduṛt, wali
amek tekfa fell-as ddunit d yeẓri-s yugaren tiregwa isaffen mi
ara d-ḥemlen!
Duduc tettmeğğid, teqqar: anda tellam a ṣṣellaḥ d lawliyyat n
tmurt-aggggi? SsufYet-aY-d aha ttxil-wat seg yimi n yizem! deg
leenaya-k ay aeessas n tala, a baba wedris d wahin d tahin ma
ur tekfim fell-aY ccedda am tagi!
A nnaY a ẓẓher-nneY, smenyafeY lemmer d aY-ččin wuccanen
mi akken neṭṭeṣ deg teẓgi, meqqar ad nenger deg sin Yef yiwet
tikkelt ulac anwa a d-yegrin deffir wayeḍ ad yeḥdiqer!
Teryel tesla-yas mi tesḥussuf, tenna-yas: Aha tura d ayen ur
ttberriḥ ara, d taruẓi kan i tettruẓuḍ deg uqerruy-im Yef ulac,
gma-m ččiY-t, ččiY-t! Ihi ur yelli d acu i d-yettawi umeğğedinem.
Lkanun ideg tessewway teryel annect n tesraft yerna yugar lbir
deg teYzi, yesea yiwet tewwurt n wuzzal mi ara tt-temdel
ifeṭṭiwej mačči yezmer a d-yeffeY Yer berra.
Teddem-d snat tsebbalin-nni n waman timecṭaḥ tesea qqnent s
imurar Yer yiwet tassara n wesYar aquran, teebba-tent i Duduc
Yef tayet-is si zdeffir akken yettbibbi weYyul acwari-s, tuzen-itt
ad teččar tuggi yes-sen.
Duduc tuY awal-is s tmara, tteddu tesnuzgum, tesseqdac allaY-
is amek a d-taf ttawil n wensar iḍarren-is d usemnee n gma-s
yerna s uYiwel.
Tenna-yas teryel: Yessefk ad nezwir deg usewwi n weYrum,
lkanun ssaYeY-t yakan, arekti daYen yettwaejen.
Teṭṭef Duduc seg tfettust-is, tettmekkin-itt s anida d-ineddeh
ujajiḥ n tmess, teqqar-as: Massi, massi timess, ssaked ma
yeḥma lkanun akken ad sserseY aYrum ad yeww!
Nettat d Duduc i d-tewwi ger wallen-is, yeffeY-d useqḍiḍ-is fellas,
ira wul-is a tt-teknef sakin a tt-tečč d tamezwarut, maca
Duduc tfaq-as d acu s-tettheggi, tuYal tenna-yas: Ur ẓriY yakk
amek zemreY ad ṣuḍeY timess, yella kra n ttawil tessneḍ akken
ad weuY ad smendgeY isYaren deg ṭṭaq-agi?
Teryel tezzuḥtelli, terra taYect-is d tazurant, tenna-yas: “ A
taYyult atan littee annect ila-t, ula d nekk s timmad-iw zemreY
ad eeddiY deg-s”, tezwar zdat-s, temla-yas amek yessefk ad
tesseknu aqerruy-is si nnig lkanun d akessar.
Duduc tesseYfel-itt akken iwata, tekka-yas-d si zdeffir, terfed-as
iḍaren-is d asawen, tgerrez-as tibujqella, tezwer-itt s uqerru,
tinna tezzer d akessar, nettat terra fell-as tawwurt-nni n
wuzzal, lebla tečča-tt tYerYert.
Teryel tettmeğğid teqqar ay iḥliẓẓan d ibezḍan, tesgermic deg-s
tmess.
Duduc tYawel teldi-d tawwurt i gma-s, tettru seg tmendit,
teqqar-as: Nemnee a Ḥmiṭuc, dayen tura nemnee, teryel-nni
tamcumt terYa, teknef deg tmess.
Ur zmiren ad felsen iman-nsen yeḍra-d wannect-nni d tidet,
nnecraḥen wulawen-nsen almi d ayen kan, mḥebban,
msudanen, myeẓmaḍen...
Kecmen s axxam n teryel war tugdi, ufan yal tiYmert teččur d
tiwiztin, yenna-yas Ḥmiṭuc i weltma-s: “ Wali kan wali, tigi ifent
iẓra-nni yettfeğğiğen deg ccbaḥa”, yeččur taqelmunt-is yes-sent
almi tugi ad teddem.
Duduc: “ Ula d nekk a n-gluY yid-i s kra deg-sent s axxam”,
txemmel ayen yezmer ad yeddem iciw-is.
Ḥmiṭuc: Aha tura, aha, anef-aY ad nessemnee iḍarren-nneY s
uYiwel seg teẓgi-agi n teryulat!
Lḥan amecwar ameqqran almi d-mmugren zdat-sen yiwet tasift
d tameqqrant.
Ḥmiṭuc: tagi d awezYi a tt-nezger s uḍar yerna ur walaY ara
yakk kra n tqenṭert dagi.
Duduc: Ula d kra n teflukt ur telli daYen, maca attan dahi yiwet
tebṛikt tacebḥant, lemmer ad ssutreY seg-s, a Y-tezger.
Ahat ibṛiken imi ur sein ara imeẓẓuYen s iqubab-nsen i sellen,
tessawel-as:
A m uqemmuc, a m uqemmuc, dagi d Ḥmiṭuc d Duduc.
Ur telli teflukt, ur telli tqenṭert, win i kem-yessbezgen a Y-dirucc.
Tabṛikt tewweḍ-iten-id din din almi d iri n tasift, Ḥmiṭuc yuli Yef
teerurt-is d amezwaru, yuẓ Yer tama, ira ad yessali weltma-s s
idis-is, nettat tenna-yas:
Ala, ma ulac a s-taẓay tteebga i tkanaṛt, anef kan a Y-tezger wa
deffir wayeḍ!
Takanaṛt tuḥdiqt tezger-iten deg sin s nnuba.
Teddun yesmektay-iten-id kra d webrid-nni, ttḥulfun amzun
ssnen imeḍqan-nni ideg llan.
DYa ur eeṭṭlen ara, jban kan deg yiwet tiYilt almi walan axxam n
imawlan-nsen.
Serrḥen d tazzla almi d axxam, akken kecmen deg tewwurt,
ğellben Yef temgerṭ n baba-tsen seg tmendit.
AmeYdur n dda Mira bu yesYaren, seg wasmi yemsebḍa yid-sen
ur teffiY teqreḥ ul-is ma d tameṭṭut-is MiYisa ur tt-id-tessaweḍ
ara tegnit n yimiren d tamuddurt, ufan-tt-in warraw-is
tettwamḍel.
Duduc tessureg-d iciwi-s Yer tYerYert, yal tiYmert tuYal ceṭṭḥent
deg-s twiztin, Ḥmiṭuc yessers-d daYen ayen d-yewwi deg
uqelmun-is, yekfa lḥif, temlal tasa d win turew, yegguja laẓ seg
wexxam.
Ddren ussan n tmeddurt-nsen s umata almi d ass ideg yal
yiwen deg-sen yewweḍ sani ara naweḍ akk.
( Izarismen Mira d MiYisa ddmeY-ten-id seg „ Aweryan n
izarismen imaziYen“ n mass Kamal Uzerrad, acku
anamek n izarismen-agi yettak anzi s ayen gan deg
tmacahut imawlan i tarwa-nsen:
- MiYisa d talYa tuntit n amiYas, amiYis „ Win iceleen,
yeskaden“, seg wemyag iYas.
- Mira seg amiru neY amirew “ tiYin n wawal; awafeq”, seg
wemyag mirew “ aY awal, mṣalaḥ, msefrak, wafeq”.)
M iYiYden
Asmi tuḍen massa Ufella, tameṭṭut
umerkanti ameqqran n leerc awaqur,
akken kan twala iman-is tenṭer,
tettsawam-itt-id tmettant, tessawel i
yiwet yelli-s tesea, tesYam-itt-id Yur-s
Yef yiri n wusu ideg tella teẓẓel, tenna-yas:
A yelli n tasa, ili-kem d taqcict yesean anamek,
ayen n dir akk xḍu-yas! Yakuc ad yili yid-m yal ass,
ma d nekk a kem-id-ttwaliY seg igenni, ad tteassaY
fell-am.
Akken tessuli ameslay, bernent wallen-is, teẓẓel-as
i tmettant deg irebbi-s, taYawsa tewweḍ bab-is.
Taqcict tessefqad aẓekka n yemma-s yal ass, tettru
fell-as war cceḥḥa, teqqim daYen d tuḥdiqt tuY-as
awal.
Mi d-tewweḍ tegrest yessa wedfel am tmeḥremt
tacebḥant Yef uẓekka n yemma-s, akken d-tezzi
tefsut, iḍall-d kan yiṭij akka acemma Yef tmurt,
iderrez-as baba-s tameYra n rrcil, yewwi-d
tameṭṭut terna tegla-yas-d s snat terbibin.
Tullas-nni d-tewwi yid-s cebḥen wudmawen-nsent
mačči d kra, maca ulawen-nsent berrikit am tuggi
taqburt yuli wabbu si ddYel d wayen icemten.
Ngum akk d-rsen iḍarren-nsent deg wexxam, rzand
yir ussan imcumen Yef teqcict d-teğğa yemma-s
d tagujilt.
Tenna yiwet deg-sent i tayeḍ tullas-nni zdat-s:
I uqerru-agi n teYyult, yid-neY ara tedder?
Tenna-yas i nettat s udem-is: “ Win yebYan ciccu
yezlu beeeu, win yebYan lesfenğ yefk nanna-s”,
daY kemm a tuḥrict ma yella-yam pappa “ aYrum”
deg wul, yessefk a t-id-ssisnent tfettusin-im, ihi Yas
kker Yef yiman-im, cemmer i iYallen-im!
Ẓedment fell-as di snat yid-sent, kksent-as s
wesxenzeq akk iceṭṭiḍen imelḥanen d tarkasin
tatrarin telsa, ḍeggrent-as deg wemḍiq n lqecc-nni
tacekkart i uglim d icifaḍ i iḍarren-is
“ Ssersent deg-s ayen ssersen waebaben di
TmazYa”.
Nnant-as: Wali, wali ay agejdur akka tettreqriq
zdat-neY s warquqen-ahin a tt-yeččen, treffed
aeenqiq-is deg igenni am yelli-s n ugellid s uburrez
d nnefxa! Aha rfed tiqeṣrit-im tura, zwir akka zdatneY
Yer texxamt n usewwi!
Ttaḍṣant fell-as, sseneatent-as anida d wacu
yessefk ad tettḍummu yal ass.
Tudert-is gar-asent tugar tin n yal taklit di tallit
talemmast, teekef seg wefraḍ n leYbar deg
udaynin, aḍummu n iḥuccan deg wexxam d berra,
aseyyeq, anejruḍ n usaYur, asired n iceṭṭiḍen,
taruẓi n tregwa di tebḥirin, aḥuccu n weslen d
wulmu terna tettagem-d aman si tala d wahin d
tahin...
Ayen akk yugaren adrar-agi n leqdic yuran di
twenza-s, d ddemmar n yir lehdur d weskeerer-nni
skeerirent fell-as terbibin n baba-s.
Yal mi ara ṭṭreḍqent wallen-nsent fell-as, Yas ma s
tuddma, ibibbi d eeggu i d-tekcem s axxam,
rennunt-as urfan, ssurugent kra Yef tYerYert am
yirden d wayen-nniḍen, ttgallant deg-s ar tefru
iḥuccan fell-asen am wakken yessifif uYerbal aclim
neY ma tuder-as teḥdert n weYrum deg yimi.
Ula d tameddit mi ara tesred, tefser tgeswaḥt
yekkren ngum tanekra n wass si rrḍiḥ d nnṭiḥ war
asteefu, ur tt-id-yettṣaḥ ara ad tessers iYsan-is deg
wusu, ala.
Teggan Yef tYerYert s iri n lkanun, d iYallen-is i d
tasumta.
Rnant-as llaqubat, ssawalent-as M iYiYden imi tttuli
tebrek seg wabbu yakk d wammus n iYiYden.
Yiwen wass yekker baba-tsent ad yerzu Yer walzuz
( agdaz, ssuq ) s ueudiw, yesteqsa tirbibin-is d acu
ssarment ad sent-id-yeglu yes-s,
yiwet tessuter deg-s iceṭṭiḍen imaynuten igerrzen,
tayeḍ d tiwiztin.
YuYal yenna-yas i kemm a M-iYiYden, yella kra ad
am-d-awiY ?
M iYiYden: Teẓriḍ a ba, afurek amezwaru a k-diqasmen
deg webrid mi ara taliḍ Yef teerurt ueudiw
ma d-tuYaleḍ s axxam, qerrem-iy-id aqeclaw-is,
glu-yid yes-s ttxil-k!
Argaz yuY-asent awal, yuY-d iceṭṭiḍen imaynuten
igerrzen d twiztin yerna yeṭṭef-d s lemeemmda
abrid n teẓgi s axxam akken a s-d-qasmen ifurkan.
Amezwaru d-yemmuger yewwet-it-id s acelqie,
yeYḍel-as ula d lemḍella yelsa i uqerruy-is,
yegzem-d seg-s aqeclaw, yewwi-t-id yid-s.
Mi d-yewweḍ s axxam yal ta yefka-yas ayen
tessuter deg-s, maca ḥala M iYiYden i s-yennan
tanemmirt-ik a baba.
Azekka-nni tessefqed s aẓekka n yemma-s am yal
ass, tewwi yid-s aqeclaw-nni, teẓẓa-t Yef uẓekka,
tettru, tettru, tettru almi uYalen imeṭṭawen-is
ugaren taewint, yeswa yis-sen uqeclaw-nni.
Aqclaw-nni yegma yerna yeffeɣ-d seg-s yiwen
useklu “ ttejra “ igerrzen.
M iYiYden tuYal trezzu kraḍ ( 3 ) tikkal deg wass
Yef uẓekka n yemma-s, tettru, tetteenni seddaw
useklu-nni.
Yal tikkelt tettwali yiwen wefrux d acebḥan
yettaddad ger ifurkan-is.
Mi teenna deg-s kra, a s-t-id-iḍegger din din war
tuzzya d tunnḍa neY yejnee yefnee, ugur ur yelli.
Yewweḍ-d wass ideg agellid n at Mliyikečč ira a dyesseḥ
ḍer tameYra ideg a tt-id-uraren iḍebbalen,
icennayen, tawsa d waẓ akin, a d-yenced akk tullas
n yal tamnaṭ akken ad yefren mmi-s tin a syeččaren
tiṭ.
Akken d-yewweḍ isali tirbibin n baba-s n M iYiYden,
uccagent Yer lewqam war ma uḥtament.
Ssawḍent-as isali ula i nettat mi akken d asssawlent,
nnant-as:
Aha tura eğğ leqdic-nni, yya-d mceḍ-aY iqerranneY,
wennee-aY, gerrez-aY, ṣfeḍ-aY daYen
tarkasin alamma ttirriqent akken yessefk,
nennubget s tujjma deg lberj ugellid ilmend n
tmeYra ara yesker akken a d-yaf mmi-s tin ara
yessenquqlen ul-is, ad tuYal d tameṭṭut-is.
M iYiYden teqdec-asent akk ayen urğant seg-s,
maca tettru daYen, acku ira wul-is ad teddu Yer
ccḍeḥ ula d nettat.
Tessuter di ya n baba-s “ tameṭṭut n baba-s” ad
as-tanef ad teddu d yessi-s.
Ya n baba-s: Amek a yelli? Kemm a M iYiYden
yugaren sidna Yub ara yeddun s wammus d
tebrek-nni yakk i kem-yulin Yer tmeYra ugellid?
Ula d iceṭṭiḍen d tarkasin n menwala mačči teseiḍ-
ten am kemm am tezzyiwin-im, ad aY-d-ternuḍ
tura ccḍeḥ-im? Ah a lalla, ah a lalla!
Seg wakken teggumma M iYiYden a s-tebru i
wawal, terẓa-yas aqerru i ya n baba-s s ueenni,
tuYal tesseYli-d imeslayen-agi seg yimi-s taggara,
tenna-yas:
Atan ssurgeY-am iYiYden Yer teqbuct n teedsin, ad
am-fkeY snat tmirin (sswayee), ma tessawḍeḍ
tṣefḍeḍ akk lğerra iYiYden, terriḍ yal aeeqqa
yettirriq amzun werğin yumis, ad medleY allen-iw,
ad am-anfeY ad tedduḍ yid-sent.
Taqcict akken tesla i lehdur-nni, teffeY Yer berra,
terra Yer deffir teḥnact, tessawel s igenni:
"Ay aeessas ur nettcax, ay at wass-a d
yimiren.
Aznet-iyi-d yakk ifrax, ceyyɛet-iy-id itbiren!
Yal wa s tqabubt s txenfuct,
ad yeṣfe. iYiYden seg teqbuct!”
Tekcem Yer teḥnact, tessa yiwet tmeḥremt
tazedgant Yef tYerYert, tesmar-d Yur-s tieedsin-nni
s iYiYden isebken fell-asent, teslal kan taqbuct-nni
s waman almi s-d-ččuren sin yetbiren tawwurt, din
din ḍefren-ten-id akk yefrax yellan seddaw igenni,
mecḥen akk iYiYden-nni.
Itbiren rran akk tieedsin s wenYab d uYiwel Yer
teqbuct, ur tewwiḍ ara timirt ( ssaea ) tefra taluft,
srafgen akk yefrax, uYalen s imeḍqan-nsen.
Yennecraḥ wul n teqcict almi d ayen kan, tYil ad
teddu Yer tmeYra war uguren, tewwi-yas taqbuctnni
i ya n baba-s.
Maca tameṭṭut tenna-yas: Ala a M iYiYden, ur
teseiḍ ara iceṭṭiḍen yerna ur tessineḍ ara ad
tceḍḥeḍ, ad rwun kan deg-m medden taḍṣa!
Akken twala tserreḥ daYen teqcict d imeṭṭi, tuYal
tenna-yas:
Lemmer ad tṣefḍeḍ tikkelt-agi iYiYden seg snat
teqbucin n teedsin di yiwet timirt, ad tzemreḍ ad
tedduḍ.“ Tenna-yas i wul-is“. D awezYi ad tefru
taluft am ta.
“ Akken d-terwi ya n baba-s snat teqbucin n
teedsin deg iYiYden, teffeY daYen teqcict Yer deffir
teḥnact, tessawel s igenni:
Ay aeessas ur nettcax, ay at wass-a d
yimiren.
Aznet-iyi-d yakk ifrax, ceyyɛet-iy-id itbiren!
Yal wa s tqabubt s txenfuct,
ad yeṣfe. iYiYden seg teqbuct!”
Tessa timeḥremt tazedgant Yef tYerYert, tesmar
Yur-s tieedsin-nni ulin iYiYden, wwḍen-tt-id daYen
sin yetbiren d imezwura, drus kan almi d-ddan
yefrax akk di lejfar-nsen am tikkelt tamezwarut, ur
yewwiḍ ara wezgen n timirt taluft tefra, Faḍma
teeqel argaz-is, ifrax bernen s anida d-kkan.
Ul n teqcict yennecraḥ yules, tYil dayen tewweḍ
asirem-is, ad teddu Yer tmeYra.
Yas akken tessas-d ayen yellan d awezYi, ayen
yugaren daYen tiwin n uyefki n tsedda di tculliṭ n
mmi-s, n waman iYef mnaqaren idurar neY tukksa
n tmellalin ddaw tsekkurt ur tettfaq, maca tennayas
ya n baba-s: Ur yelli d acu ad am-d-yawi yakk
wannect-a, ala ur ttedduḍ ara yid-neY, acku ur
teseiḍ ara iceṭṭiḍen yelhan yerna ur tessineḍ ara
yakk ad tceḍḥeḍ, ur nestufa ara ad rwun deg-neY
medden taḍṣa di lğal-im.
Tezzi-yas-d i M iYiYden s weerur, ulint nettat d
yessi-s-nni yessalayen iman-nsent, yettawin
ieenqiqen-nsent deg igenni si zzux d lfux Yer tcariṭ
zzuYren ieudiwen, ğğant-as-d aḍu Yer deffir, tḥulfa
s yiman-is tmeYduṛt amzun iṣeffer-as wewtul.
Akken d-tufa tegra-d kan iman-is deg wexxam,
tekker terza Yef uẓekka n yemma-as, tebded
seddaw useklu, tetteenni, tessutur deg-s, teqqaras:
“ Huzz iman-ik, mḥiḥḥed ttxil-k ay aseklu,
akken igenni ideg tella yemma, s wureY d
lfeṭṭa ad iyi-d-yeglu!”
Iḍegger-as-d wefrux-nni
acebḥan tiqnedyar
yettwaruccen s wureY d
lfeṭṭa yerna-yas-d
tibacmaqin yettwaksun s
leḥrir i iḍarren-is.
S uYiwel i telsa M iYiYden tunṭict-nni n at igenwan,
teṭṭef abrid s tazzla s axxam n tmeYra, ula d ya n
baba-s d yessi-s ur tt-eqilent ara, Yilent akk d yellis
n kra ugellid n tmurt-nniḍen.
Tugar Nuja Uteryel di ccbaḥa s tqendurt d
tarkasin-nni d-telsa.
Timcumin-nni ulac akk anta i wumi yenna wul-is
deg-sent, ahat d M iYiYden tagi, ma yella kra n tin i
tt-id-yemmektin imiren, tYil attan teẓẓel Yef yiri n
lkanun ulin-tt ilefḍan neY tṣeffeḍ iYiYden i teedsin.
Akken ḍallent wallen n mmi-s ugellid fell-as,
yebded wul-is kra n tegnit, lemmer i sen-yehwa i
yizan a s-ččaren imi-s, tawwurt teldi, rgagin
icekkaben-is wergaz akken yessefk.
Yessekna aqerruy-is zdat-s almi d tikli ad yessuden
iḍarren-is, yeẓẓel afus-is Yur-s, yessuter deg-s s
teḍṣa n wul d leḥdaqa ma yella yehwa-yas ad
tecḍeḥ akk yid-s.
Segmi i d as-rsen i ccḍeḥ deg sin yid-sen, iḥulfa
wergaz s yiman-is amzun yekcem igenni wis sa
( 7 ), ur yezmir ara yakk a s-iserreḥ akken ad
yecḍeḥ d tayeḍ akken yella ngum a tt-iwali mi
akken ineṭṭeg am ifeṭṭiwej si ta Yer ta.
Ula mi ara d-temmeY kra n yiwet seg sut tinzar
yezgan ulint d asawen, a s-teẓẓel afus-is akken ad
yecḍeḥ yid-s, yugi, yeqqar-asent:
D tagi, d tagi kan ara ceḍḥeY! “ Sennig lewqam d
txeṣṣart”.
Akken qqerṣen iḍarren-nsen seg uzedwi d uhuzzu
n tqeṣrit, d tikli ad tekfu tmeYra, tekker ad tuYal s
axxam, ira ad yeddu yid-s a tt-iwanes deg webrid,
acku ira daYen ad iẓer ansi-tt d win tt-ilan.
Tesseɣfel-it kan almi yezzi udem-is Yer tamanni
ḍen, tekka tawwurt tessenser iman-is, teṭṭef
abrid-is s tazzla, terwel.
Yemdekwal-d kan, iger tamawt teffeY, ulac-itt
dinna, yeḍfer-itt si zdeffir.
Akken d tikli a tt-awḍen iḍarren-is, tuY-itt tegnit
tessaweḍ yakan Yer zdat wexxam, iwala-tt mi
akken tekcem deg iseqqif, tezger-it kan, tekcem
tessedreg aqerruy-is deg yiwet texxamt n yetbiren.
Γas ur yessegmeḍ ara s tmuYli, ur iwala ara sani
terra, maca icumm-itt Yer din i tekcem, yurğa-tt
dinna melmi ara d-teffeY, almi i d-yejba baba-s n
M iYiYden yufa-d mmi-s n ugellid yettrağu taqcict,
yenna-yas: TtnadiY yiwet teqcict, ad tili tekcem Yer
texxamt-agi n yetbiren, teffer.
Argaz yekker yeYḍel-d igenni Yef tmurt, yesgerjej
yakk taxxamt-nni, yeYḍel-itt-id, yesteqsa ul-is,
yenna-yas: Tezmer ahat ad tili d M iYiYden? Terreẓ
akk texxamt, ulac d acu ufan.
UYalen kecmen s axxam, ufan tuY yiwet teftilt d
tamecṭuḥt kan akka, ula d tafat-is tettak anzi Yer
tin ttwalin wid yezeillimen, M iYiYden teẓẓel Yef yiri
n lkanun am tnamit, udem-is Yumment-t tbuxin.
A ziY teffeY si tewwurt n deffir n texxamt-nni,
tewweḍ s temzizzelt Yer ddaw useklu-nni i Yer
tetteenni, tekkes iceṭṭiḍen yakk d tarkasin-nni
telsa, tessers-iten s ufella uẓekka n yemma-s,
yeddem-iten wefrux-nni acebḥan, nettat terra-d
ijerbuben-nni iqburen i idisan-is, tuYal s lemḥirat s
amḍiq-is n tguni, teḍla tibuxin i wudem-is, teẓẓel
am ulaxert Yef yiri n lkanun, terra-tt i lweed
ucexxer.
Azekka-nni akken tendeh daYen tmeYra, lYaci
derrzen ttalsen, baba-s, ya n baba-s d yessi-s uYen
abrid ula d nutni s axxam ugellid, nettat teena
aseklu-nni n tjuztin, tenna-yas:
“ Huzz iman-ik, mḥiḥḥed ttxil-k ay aseklu,
akken igenni ideg tella yemma, s wuraY d
lfeṭṭa ad iyi-d-yeglu!”
Iḍeggeṛ-as-d wefrux acebḥan taqendurt yifen tin n
yiḍelli-nni s waṭas.
Irgazen akk yellan din mi akken tebded Yef yimi n
tewwurt n wexxam n tmeYra amzun tewwet-iten
lmeYla, ffYen-d iseqḍiḍen n wulawen-nsen, ḥala
aggur n tziri iYef terna ad temyuṭṭaf yid-s afus deg
ufus.
Mmi-s n ugellid yella yeṭṭef tiYmert, allen-is
ceṭṭḥent akka d wakka ansi ara d-tejbu.
Din din yenṭeg fell-as, yeẓẓel Yur-s afus-is, yeḍṣayas
seg wul, yessuter deg-s akken ad tecḍeḥ yid-s.
Seg yimiren ḥala yid-s i d as-yers i zzwi-tt rrwi-tt,
ulac akk tayeḍ i ira ad yecḍeḥ.
Tin yecmumḥen yid-s si tidak-nni ur tettawi ara
tYerYert si nnefxa, yini-yasent: D tagi kan, d tagi,
ḥala yid-s ara ceḍḥeY!!!
Akken d tikli ad tekfu tmeYra, tuYal s axxam, mmis
ugellid yeṭṭafar-itt s lexmata, ira ad iẓer anida
tezdeY.
Tessemnee iḍarren-is Yer yiwet tebḥirt d-yusan
deffir wexxam, anida akken yella useklu n tfirsinnni
tiẓidanin am tamment.
Teckunteḍ am jebbirdu Yef useklu-nni, teffer
aqerru-is ger ifurkan.
Mmi-s n ugellid ur yeẓri anida tedda, igenni yerfeditt,
tiYerYert tesseblee-itt.
Yurğa almi d-ieedda baba-s n teqcict, yenna-yas:
“Taqcict-nni taberranit n yiḍelli, ula d ass-a tenseriyi,
ad tili teeluleq Yef kra n ufurek n useklu-agi n
ifires”.
Argaz yesteqsa iman-is: “ tezmer ad tili d
M iYiYden”?, yewwi-d tagelzimt, ijeggeḥ akk
aseklu-nni, yerra-t amzun d ieekkazen-nni iYef
yettali ssenğaq, ufan aḍu iceṭṭeḥ, ma d taqcict
tsumm-itt tYerYert.
Akken kecmen s axxam, teḍra-yasen am yiḍelli-nni,
anida d wamek tella M iYiYden i tt-in-ufan.
Nettat tuḥrict tejgugel Yef yiwen ufurek si tama,
tenṭeg am tebkit Yer wayeḍ di tama-nniḍen,
tneggez Yer tYerYert, terwel, teena daYen Aseklunni
n tjuztin, terra-yas i wefrux acebḥan iceṭṭiḍen
icebḥanen, telsa ijerbuben, tuYal s amḍiq-is n
tguni, anida tt-in-ufan teẓẓel.
Ass wis-kraḍ n tmeYra, akken uYen abrid-nsen
daYen ieeggalen n twacult s axxam n ugellid, teena
ula d nettat aseklu n tjuztin d-yemYin Yef uẓekka n
yemma-s, tenna-yas:
“ Huzz iman-ik, mḥiḥḥed ttxil-k ay aseklu,
akken igenni ideg tella yemma, s wureY d
lfeṭṭa ad iyi-d-yeglu!”
Iḍegger-as-d taqendurt yifen akk tiqnedyar ssnen
yemdanen, werğin telli yiwet am nettat yerna-yasd
tarkasin n wureY.
Akken tewweḍ s axxam n tmeYra yebded-asen
umeslay i lYaci-nni yellan din, wa yeereq-as d acu a
d-yini, wayeḍ Yas ur yekcim ara eemrayen, maca
ur yezmir ara a d-yessali awal, amzun yeṭṭef-it
buberrak, yal wa, yal ta d acu n ueewwiq d-yemlal.
Mmi-s ugellid ḥala yid-s kan i yecḍeḥ daYen ula d
ass-nni, yeṭṭef deg wawal-is, yeqqar-asent akk i
sut teenqiqin-nni yulin deg igenni:
Yas ssersemt iman-nkent, nekk d tagi kan, d tagi,
ḥala yid-s ara ceḍḥeY!!!
Akken d-yewweḍ lawan ideg ara teqqel s iYiYden
yuran di twenza-s, ira wergaz a tt-yissiweḍ s
axxam, a tt-iwanes deg webrid, maca nettat
tessenser daYen iḍarren-is s uYiwel mi akken yezzi
udem-is s anda-nniḍen.
Ula d netta daYen d uccen, yendi-yas ticerket war
ma tfaq.
Yendeh i sin yemYiden-nsen, yenna-yasen: mi tttwalam
kan tusa-d, nneYlet tiquftin n llazuq Yef
tseddarin, ur tettut ara ula d iran!
Γas akken tessufeY-d iman-is si tseddarin-nni ideg
d as-teḍra am tin d-izegren asif aeebbas mi ara dyeḥmel,
maca tessegra-n deffir-s tarkast-is
taẓelmaṭ, yeckunteḍ deg-s llazuq, yeqlee-as-tt-id.
Mmi-s n ugellid yufa-d tarkast-nni tessegra deffir-s,
yerfed-itt, yufa-tt d tameẓyant, d taleqqaqt yerna d
ureY akken ma tella.
Azekka-nni yekker-d mmi-s ugellid, yuY lewhi n
webrid-nni tettaṭṭaf M iYiYden yal mi ara s-terwel,
yewweḍ Yer zdat wezrib yellan deffir n wexxamnsen,
yemlal-d baba-s d amezwaru, yenna-yas:
Ḥala tin i wumi a d-tezg tarkast-agi n wureY ara
yuYalen d tameṭṭut-iw. “ Nnecraḥen wulawen n
terbibin n baba-s n M iYiYden akken yessefk, acku
Yur-sent tiqejjirin gerrzent”.
Tameqqrant deg-sent tewwi tarkast-nni Yer
texxamt-is, tedda yid-s yemma-s, maca ur s-dtezgi
ara, ur tezmir ara ad tessekcem tifednan-is
timeqqranin.
Tefka-yas yemma-s ajenwi, tenna-yas: Ax gzem
tifednan-im! Mi ara tuYaleḍ d tameṭṭut n mmi-s n
ugellid, maeeac ad telḥuḍ Yef uḍar.
Taqcict tuY awal n yemma-s, tegzem tifednan-is,
tessekcem aḍar-is di tarkast, tesseblee teqreḥ,
teffeɣ-d Yer mmi-s n ugellid.
Yessuli-tt sufella n teerurt ueudiw-is, yesYam-itt
zdat-s, yewwi-tt yid-s a tt-yerr d tameṭṭut-is.
Yeseedda-ten ueessas zdat n uẓekka n yemma-s n
M iYiYden, qqimen sin yetbiren Yef tcebbubt n
useklu-nni n tjuztin, akken wwḍen Yer zdat-nsen,
cnan-asen-d tizlit-agi:
“ Tarkast teččur d idammen, tamnayt-agi ur
tettneḥcam.
Ihi tislit iwulmen, d tin n-teğğam deg
wexxam“.
Mmi-s ugellid iḍall Yer tarkast-nni, iwala ttfeggiḍen
seg-s idammen, yebren aeudiw-is, yerra-tt s
axxam, yenna-yasen:
Ala, mačči d tagi i d tislit i d iyi-iwulmen, yessefk
ad tqis weltma-s tarkast-agi!
Tekcem Yer texxamt, tessekcem tifednan-is war
uguren di tarkast, maca agerz-is yeggumma ad
yekcem.
Tefka-yas yemma-s ajenwi, tenna-yas: Ax gzem
agerz-im! Mi ara tuYaleḍ d tameṭṭut n mmi-s
ugellid, maeeac ad telḥuḍ akk Yef uḍar.
TuY awal n yemma-s, tessekcem aḍar-is di tarkast
s timdeḥḥest, tesseblee teqreḥ am weltma-s,
teffeY-d Yer mmi-s ugellid.
Yerfed-itt Yef teerurt n ueudiw-is, yesYam-itt zdats,
yewwi-tt a tt-yerr d tameṭṭut-is.
Akken wwḍen Yer zadt useklu-nni n tjuztin, cnanasen-
d daYen yetbiren-nni tizlit-agi:
“ Tarkast teččur d idammen, tamnayt-agi ur
tettneḥcam.
Ihi tislit iwulmen, d tin n-teğğam deg
wexxam“.
Yessaked wergaz s iḍarren n tmeṭṭut, iwala
iqaciren icebḥanen d-telsa uYalen akk d izeggaYen
seg idammen.
Yebren-as aqerru i ueudiw, yerra-tt s axxam,
yanna-yasen: Ula d tagi mačči d nettat i d tislit
iwulmen, yella kra n teqcict-nniḍen teseam deg
wexxam?
Baba-s n M iYiYden: Ala, ḥala yiwet yelli-s n
tmeṭṭut-iw tamezwarut yemmuten. D tamecṭuḥt,
tecmet, terka yerna teččur akk d iYiYden, d awezYi
ad tili d tislit iwulmen.
Mmi-s ugellid: SsufYet-tt-id kan Yer
berra a tt-waliY!
Ya n baba-s: Ala, M iYiYden tumes
aṭas.
Mmi-s ugellid: NniY-awen aha ssufYettt-
id a tt-waliY!
TeffeY-d tmeṭṭut tebra i wallen-is, tessedreg akka
acemma udem-is s ifassen-is, tekna zdat n mmi-s
ugellid, netta yefka-yas tarkast-nni n wureY.
Teqqim Yef yiwen uqejmur yersen deg wefrag zdat
iseqqif, tessufeY-d aḍar-is seg tqebqabin-nni n
wesYar aquran telsa, tessekcem-itt deg tarkast-nni
n wureY, tusa-d fell-as s lqis.
Akken d-terfed s uqerru, yessaked-itt mmi-s ugellid
s allen-is, yeeqel-itt d nettat i d taqcict-nni iYef
niqal yerhen temẓi-s lemmer ur tt-yufi ara.
IsuY si tmendit, yenna-yasen: D tagi, d tagi i d
tislit iwulmen!!!
Ya n baba-s d yessi-s ur d-tegri ara ula d tiqit
idammen deg wudmawen-nsent, tekfa fell-asent
ddunit.
Mmi-s ugellid yewwi-tt di tkeṛṛust, akken wwḍen
Yer tewwurt tameqqrant n berra n lberğ-nsen,
cnan-asen-d yetbiren tizlit-agi:
Tarkast-a war idammen, tuklalem tiẓeṭ a ttteččem.
Tewwi.-d tislit iwulmen, anṣuf yis-m a
tuḥdiqt, kcem!
Ass-nni i tendeh tmeYra n rrcil “ Zwaǧ”, yeYli-d
igenni Yef tmurt, iwaqquren derrzen yid-s tameYra,
usan-d ula d lYaci n leerac-nniḍen d tmura-nniḍen,
sa ( 7 ) wussan d sa ( 7 ) wuḍan yeqqnen di tnelli
reddḥen imenduyar, cennun icennayen, ieumm
walluy d uṣubbu.
Agellid s yimmad-is yennecraḥ wul-is ahdum imi
tuYal d tameṭṭut n mmi-s, ula d ya n baba-s d
yessi-s yessers deg-sent ayen ur nelli, sellkent
ayen ur ččint Yef wayen seeddant fell-as.
M iYiYden d mmi-s ugellid akken i uYalen d
imYaren, ddren s tayri di talwit almi d taggara n
tudert-nsen.
Imeddaḥen n Tizi n Kulal
Zik yella weYyul n dda Qasi n Tubiret yesdeḥdiḥ Yef
yiman-is, yetteebbi-yas mraw (10) tikkal deg wass ḥala
ma yugi ad yeddem, d awezYi yella melmi s-yenna ay
aqerruy-iw, eeggu ur t-yessin.
Imiren ula mi ara yili dda Qasi ger yemdanen yettqadar nezzeh,
Yas ma llan ttmeslayen Yef temsal timeqqranin, ulac tagnit neY
taqṣiṭ ideg ur d-yessekcam ara aYyul-is deg umeslay, ḥala yes-s
i yettlejlij.
Asmi i tent-id-tenna tgecririt-is, Ylin icekkaben-is, ur yezmir ara
yakk i tuddma, ira a t-yezzenz neY a t-yessufeY seg wexxam.
Yenna-yas i temYart-is: Ma ur s-d-tefki ara twenza-s win ara tyaYen
ngum amenzu n yennayer, a t-awiY metwal Beclul, a s-
ḍelqeY, ahat ad glun yes-s waeraben-nni n Sṭif yeznuzun
taeeṭṭart. Ur stufaY ara ad ttruẓuY aqeṛṛu-iw amek d wacu is ara
yedder umerdiḍ-inna yerna d tagrest m ṣṣmaḍiḥ i d-iteddun.
AYyul ageswaḥ Yas akken Ylin imeẓẓuYen-is, yesla-yas i bab-is d
acu d as-yettheggi.
Yenna-yas i wul-is, Yas akka d aYyul i lliY, yessefk a d-afeY
ttawil amek ara rnuY ussan i d-yegran di liser. Ala, ala tudert
ger Leelma d Lyacir di tlemmast n waeraben isemmamen ur drennuY
ara i uqeṛṛu-iw ( A win yeddan d win t-yifen ad
yetteanad a t-yaweḍ, wamma win d-nemsawa, ulac wi ara
irefden wayeḍ ) “ L.A.M”.
Yuker-as i bab-is lYiḍa n teylut d umendayer, yennejla seg
udaynin, yeṭṭef abrid n wedrar Yer Tizi n Kulal, ira ad
yettmeddiḥ dinna di teebbuṭ n Ǧeṛğeṛ, a d-yessis aYrum-is s
iYallen-is ger imerrayen
( ituristen ) yetturaren taḥnaccaṭ n wedfel di Tigejda.
Yewweḍ Yer yiwet tala i d-yusan zdat taddart n Beclul, yeswa
almi d tikli ad yeṭṭerḍeq ueebbuḍ-is, yerfed aqeṛṛuy-is s igenni,
iger-d tiYṛi, yessawel:
Ttxil-k ẓẓel-d afus-ik! Nezga nettwet nessusem.
aql-i seddaw tec.aṭ-ik, ay agellid Belqasem!
Yas deg-neY yettu Yillu, ahat XA fell-aY yesea ul.
S yes-k aṭṭan-iw ad yeḥlu, ay agellid n Beclul!
Yessuli kan ameslay, yesla i useglef yettaken anzi s anazae dYa
yeḍfer lewhi n wansi i d-yekka wayen i wumi yesla s tikli.
Kra isurifen kan almi d-yemlal aṭarus yexcawet, tekfa fell-as
ddunit, yeẓẓel deg tlemmast n tebriṭ yeṭṭef.
AYyul: AcuYeṛ akka tessawaleḍ i tmettant ay aqjun, yak
ur tekcimeḍ ara eemrayen?
Aṭarus: Ahbuh ay ameddakel, kfan wussan-nni ideg
ttṣeggideɣ ula d izan war uguren. A tura dayen, tfut-iyi
temẓi, kkawen ifadden-iw, mačči am zik mi akken ssserwaY
i bab-iw tuṭṭfa n tsekrin d wayen nniḍen di ṣṣyada, mi
yella ibeṭṭu yid-i ula d tacriḥt-is, ur d iy-yettak ara kan iYsan
tetten yeqjan-nniḍen yerna yessawal-iyi ddigurdi. Lemmer ur dssnesreY
ara idaṛṛen-iw, ata yekkes buḥbel-iw yakan. Ihi Yas
akka temnee tqeṛṛut-iw i tmettant, maca amek ara ssinfeǳ i laẓ?
Amek zemreY a d-afeY tawuri ideg a d-ḥelliY ulamma d talqimt
n weYrum?
AYyul: NniY-ak! Kker kan Yef yiman-ik ad tedduḍ yid-i Yer Tizi n
Kulal, a tt-nurar d imeddaḥen Yef yiman-nneY!
Nekk ad kkateY lYiḍa n teylut, kečč d amendayer, a d-nessis
tafunast d yelli-s, d awezYi a d-yezzi laẓ fell-aneY.
Aṭarus iḥulfa amzun yella anwa i t-id-yessufYen seg
telqaet n lbir, teffeY fell-as tikti akken yessefk, s unecṛeḥ
n wul i yekker yezwi taerurt-is, yedda yid-s.
Ur lḥin ara aṭaṣ mmugren amcic s wudem tuli tewṛeY am tin
yettalin udmawen n at laxert, Leḥnak jjxen yakk d wallen
nexrent.
AYyul: D acu n lḥif-agi d-yeYlin fell-ak a win imeccḥen ḥala deg
tamart-is segmi a d-yali wass?
Amcic: D kečč a lerbaḥ! Ula d nekk ẓriY ḥala zzwayel i yessnen i
wesfuğğee, sennig leYbaṛ ur yezmir ara ugudu a d-yarew
tamment.
Imi tettnadiḍ ad tezreḍ tidet, ata ihi wayen yellan a Ylulu:
Tura teğğa-yi temẓi, tuYmas-iw akk Ylint, ihi smenyafeY kra ara
yekk wass ḥala tiYimit Yef yiri n lkanun, mačči am zik mi
neṭṭgeY am lebraq Yef iYerdayen, mi akken mḥiY akk zerrieansen
seg wexxam. Tura imi ṭṭfeY tiYmert, ur zmireY i kra,
tewwi-yi-d lalla ger wallen-is, teewwel a yi-tejjijjeq, ad tefk
aqeṛṛu-w d asfel, ihi kkiY-d tawwurt, rewleY-d.
Timeccacin-iw ssmeneeY-tent-id, maca, ur ẓriY anida ad rreY
ixef-iw tura, i tagi mačči d tawaYit?
AYyul: Kečč allen-ik d tiẓerqaqin, zemrent a Y-d-ttakent tafat ula
deg yiḍ yerna tessneḍ-as i eawaz. Kker kan ad tedduḍ yid-neY
Yer Tizi n Kulal ad nmeddeḥ akken s umata, ayen d-nessas a tneb
ḍu, ad neṣṣeṛ tagnit!
Amcic ur yezzi, ur yenniḍ, din din yenṭeḍ deg-sen am ddkir,
yedda yid-sen.
Akken zegren akin i Mayu ( Imecdalen), yefka-ten webrid zdat
yiwen ueecciw n yezgaren, walan ayaẓiḍ yulin s ufella n
tewwurt n wemṛaḥ-is mi d-yessufeY akk agerjum-is, itedden s
wafud amzun teqqes-it yemma-s n teqreḥ deg wul.
AYyul: Teseuẓẓgeḍ-aY s leeyaḍ-ik, d acu d ujenniw-agi i kyewwten?
Yak ur qqerṣen ara imurar n uqeṛṛuy-ik? D acu
tettgezzineḍ akka?
Ayaẓiḍ: Ma nniY-ak ttkacafaY, ttkacafaY,
kkateY ula deg waccaren-iw yerna ẓriY azekka
ad tgerrez tegnawt. Azekka d ass n westeefu,
ulac tawuri, at waxxam ad seun inebgawen,
lalla attan tettheggi ad wwent yes-i lemṛaqi.
Yef wayen i d-ssufYeY iẓuran n temgerṭ-iw s
leeyaḍ, riY ad kkseY s wannect-a acayaḍ d
uḥaṛuq-agi yekkren deg wul-iw.
AYyul: Amek a bu uqerru azeggaY, d acu d-teqqareḍ akka?
Tzemreḍ ad tafeḍ anda i k-yehwa ayen yifen tamettant, yya-d
kan ihi ad tedduḍ yid-neY Yer Tizi n Kulal ad tmeddḥeḍ ula d
kečč Yef yiman-ik! Agerjum atan tugareḍ Ṣaleḥ Weemeṛ ,
meqqar s yes-k ad nekkes lxiq i widak a Y-d-yefken tameẓẓuYt
ma yehwa-yak ad tbegseḍ agus, a d-tessiseḍ aYrum-ik.
Ayaẓiḍ ulac akk anida yezmer ad yaf asumer ( proposition ) am
winna, yedda yid-sen war alluy d uṣubbu.
Yas akken iḍarren-nsen kecmen adrar, jban akin i Tigejda, iḍ
deg webrid i ten-yeṭṭef.
Zzin-as-d i yiwet tkerruct d-mlalen Yef yiri n webrid uYen, yal
wa yeṭṭef amḍiq-is Yuṛ-s akken i t-iwulem, ran ad seeddin dinna
iḍ-nni.
AYyul d uṭarus ẓẓlen seddaw n tkerruct, amcic yeckunteḍ Yef
yiwen ufurek ma d ayaẓiḍ yuli almi d tacebbubt.
Kra n tegnit kan almi iwala uyaẓiḍ tiftilin ttdeqdiqent deg yiwen
wemḍiq i wumi ssawalen yemdanen aswel.
Amḍiq-agi yusa-d ddaw Tigejda, yelha aṭas i tukksa n lxiq ama
di tegrest neY deg unebdu.
Akken yessaweḍ uyaẓiḍ isali n teftilin i iwala i imeddukal-is,
yenna-yasen weYyul: Yyaw kan ihi ad nernut tikli ar dahin, ahat
d kra n wexxam wahi, dagi d yir amḍiq i tguni!
Aṭarus: LadYa ma nerna nufa ulamma d kra n yeYsan a tenjqejqeY,
asekkur, timellalin.
Teddun, ttimYurent taftilin-nni zdat wallen-nsen, ḍefren lewhinsent
almi d-ufan iman-nsen zdat yiwen lbeṛğ amaynut annectila-
t.
AYyul iḍal si ṭṭaq s ueenqiq-is aYezzfan akken ad iwali d acu
yellan.
Ayaẓiḍ: Aha fru-yaY-tt-id, ini-yaY-d d acu twalaḍ a ddin qessamik!
AYyul: Tirbutin n yal d lewqam n wučči d tissit, yal tarbut zzin
fell-as imakraḍen, meccḥen seg tiẓeṭ yellan deg-s s tawant d
westummen.
Ayaẓiḍ: Ah ya ssieqa! D nekkni i wumi d-tewwi ad nessider kra
deg yimawen-nneY, aql-aY njaf si laẓ.
AYyul yecna-yas-d kra n imeslayen seg tizlit n umedyaz-nneY,
yenna-yas: “ Mdel tiṭ-ik tuYaleḍ, ammer a k-id-nessaki!”.
UYalen myesmuqalen akken ma llan, yal wa yessaked wayeḍ s
allen-is, gzan, ḥulfan akk yessefk a d-afen kra n ttawil akken ad
snejlin imakraḍen-nni.
“ win yettnadin, yettaf daYen”, ula d nutni ufan-d tikti-agi:
- AYyul yessuli idaṛṛen-is imezwura almi d ṭṭaq.
- Aṭarus ineggez Yef teerurt n weYyul.
- Amcic yeckunteḍ almi yewweḍ Yer nnig tzagurt n weqjun.
- Ayaẓiḍ d-yegran d aneggaru, yessrafeg, yuli Yef uqeṛṛu
n wemcic, ssulin taqebbet n Eiffel ( Tour Eiffel ).
Akken ṣeggmen imeddaḥen n Tizi n Kulal iman-nsen akken
iwata, serrḥen i igerjyam-nsen, uqmen-asen i imakraḍen-nni
tamuffirt n usefqee s ccna n akappella.
SuYen Yef yiwet tikkelt:
AYyul yesmermiḥ, aqjun yesseglaf, Amcic yesmieeiw ma d
ayaẓiḍ yerra-tt i tuddna.
Imcumen-nni n imakraḍen wa yedduqes, wa yefrawes, wayeḍ
yettlejlij, ulac win inudan deg-sen aqerruy-is yufa-t imiren.
Wa yeqqaṛ-asen d ieessasen, wayeḍ d lejnun, kra d tiwkilin, llan
ula d widak iYilen d at laxert i d-yekkren.
Yekker-itt hetwel, s timdeḥḥest i yeffYen si tewwurt, yal wa
yekkat amek ara yessenser idaṛṛen-is d amezwaru.
Imakraḍen ffYen d tewwurt, imeddaḥen rẓan ṭṭaq kecmen s
tazzla, rsen-asen i wučči d tissit-nni almi ur zmiren ara ad
ssemḥiḥden iman-nsen, ččan sennig tawant, amzun aseggas
mačči ssadren kra n telqimt seg imawen-nsen.
Akken ssulin aelaf, tuffẓa, tuččit, anYab d tissit, ssexsan tiftilin,
yal wa yessers iYsan-is akken yennum d wakken iḥemmel ad
yeṭṭes.
AYyul yeẓẓel zdat n tewwurt Yef usaYuṛ, aqjun deffir tewwurt,
amcic Yef yiri n lkanun i lḥemman ma d ayaẓiḍ yuli Yef yiwen
ufurek n tneqlet d-yeknan s axxam.
Tagnit tamecṭuḥt kan tewwi-ten tnafa akken llan, kecmen asif
n wudi d tamment.
Imakraḍen-nni nnejlan metwal tamurt n igawawen, d tikli
wwḍen taddart n Bueednan, ula d imḍebbeṛ-nsen yezmer ad yili
n dinna.
Taddart-agi n Bueednan d yiwet seg tuddar n leerc Ibudraren,
tusa-d di tYiwant n Muḥya “ A nnger-im a taYeddiwt!”.
Akken d-walan si yiwet tiYilt n wedrar xsint teftilin di lbeṛğ-nni,
yenna-yas yemḍebber n imakraḍen i yiwen Eemran gar-asen:
atan xsint teftilin di lbeṛğ, aweḍ kan a Tafat n ddin Yer dahi!
Kečč n dagi tessneḍ yakk iberdan, tessneḍ tamurt, mačči am
wigi d-newwi yid-neY si Lezzayer tamaneYt n yedles aerab ad
sbuḥrun idaṛṛen-nsen di timiṭ n Ǧerğer. Ssefqed kan s lexmata
akken tezgiḍ tettgabareḍ tiYaltin am wuccen, wali ma ffYen
lejnun-nni neY ala!
Tafat n ddin yuY-as awal am tnamit, akken yewweḍ Yer din, yuẓ
Yer zdat n lbeṛğ, yefka tameẓẓuYt-is tazwara, yufa teYli-d
tsusmi, izi ma ieedda-d yezmer wemdan a s-isel.
Yekcem s axxam, yerra Yer texxamt n usewwi, segmi ttirriqent
wallen n wemcic Yef yiri n lkanun, iYil-itent d isufa, yekna Yursent
akken ad yesmendeg s uṣuḍu.
Amcic uḥṛic yessenta-yas taccarin-is deg wudem-is, yegzer-it
akken yessefk, yeğğa-yas-d tiYerṣi ur jebbṛent tfawtin.
Yas akken teqṛeḥ n wegzar d lfeqea iYef ur yebni, yeereḍ
wemcum ad yessemnee idaṛṛen-is, yewweḍ kan Yer tewwurt,
yeffeY-as-d weqjun ieemmej deg-s nnig tgecrirt-is, yeččur-d
ieenfuren-is d tacriḥt n umessaḍ-is.
Yewweḍ s afrag, yekker kan ad yazzel, imekken-as-d weYyul s
idaṛṛen-is ineggura s aerur-is, iṣekkek-it-id, yefka-yas-d tiYrit am
tidak yettak Brusli ( Bruce Lee ) i widak yettnaYen mgal-ines
deg isura-s n lkarati, yesdegdeg-as akk iYsan-is.
Ma d ayaẓiḍ d-yeffeefaeen si tnafa seg usuYu d wesmermeY n
Tafat n ddin, yessummel-it s tuddna-s, am win yessekren fell-as
ṭayhuh, yessawel s wafud: Qiqqieeeeeeuuuuuuuuuuu!!!
Tafat n ddin yeẓmeḍ neY yekmes akk iman-is, iserreḥ d tazzla
am waḍu, yewweḍ kan s imḍebber-is, yenna-yas:
A TawaYit, a tawaYit-nneY! Lbeṛğ-nneY tura yettwazdeY yerna
mačči d kra.
UfiY-n yiwet teryel, tegzer-iyi-d yakk udem-iw s waccaren-is
yugaren imegran. Zdat wexxam yetteassa yiwen ueessas s lmus
deg ufus, yessenta-yi-t-id deg umessaḍ-iw, yewwi amur-is. Deg
wefrag teẓẓel kra n lḥiyya d taberkant teYli-d deg-i s iqjemyar s
azagur, ula Yef lqermud ieejjeṛ yiwen n bab igenwan-nsen,
yetteeggiḍ-d, yeqqaṛ-asen:
Awit-t-id Yer dagi ueeffrit, ueefniḍ-nni! Ssiwḍet-iyi-t-id s
ifassen-iw lmettwet!
Ihi tura, ḥala tarewla i d iyi-d-yessmeneen.
Seg yimiren ur uYalen imakraḍen zzin Yer lbeṛğ-nni si tugdi, ma
d imeddaḥen eezzben-as dinna akken iwata, ufan iman-nsen
nezzeh, uYalen ur zmiren ara yakk ad ğğen axxam am winna.


c: text/html

text:
Ibaskiyen
Ibaskiyen d imezdaɣen n Tmurt n Yibaskiyen, d yiwet n tama ay d-yuzgan ɣef yiri n yilel (lebḥer), ger n Fransa akk d Spenyul akk d yidurar n Pyrénées utrimen (iɣerbiyen). D nitni ay d imezdaɣ iqdimen akk n tmiwa-yagi yernu ttmeslayen yiwet n tutlayt, tabaskit, seg wakken d taqdimt, ar ass-a werɛad d-ufin yimassanen d acu n tutlayt nniḍen ay tt-icuban neɣ d acu n twacult n tutlayin i ɣer ara tt-qqnen. Tamurt n Yibaskiyen ass-a tebḍa ɣef sin yeḥricen. Yiwen weḥric, win n ugafa (nord), d Fr'ansa ay t-iḥekmen u yuzga-d ugezdu n Pyrénées-Atlantiques, ma d aḥric nniḍen, win n wenẓul , d Spenyul ay t-iḥekmen yernu yebḍa ɣef snat n tmiwa (timettiyin timaniyin) : tin n Tmurt n Yibaskiyen, tamaneɣt-is d Vitoria, akk d tin n Navarra u tamaneɣt-is qqaren-as Pamplona. D acu kan, Ibaskiyen ara yessuturen acḥal d iseggasen aya ad awin azarug-nsen , ttwalin tamu rt-nsen d yiwet-is, agdud-nsen yeddukel, yernu smenyafayen ad semmin i yiman-nsen "Euskaldunak" u ad semmin i tmurt-nsen "Euskadi", ma d tutlayt-nsen, qqaren-as "Euskara".
Di Spenyul llan azal n 2.600.000 n Yibaskiyen di lweqt i deg di Fpansa llan kan 250.000. Azal n 700.000 n Yibaskiyen ay yettmeslayen tabaskit di Spenyul, di lweqt i deg di Fransa, 400.00 kan ay tt-yettmeslayen.
Ibaskiyen sɛan yiwet n tɣerma d taqdimt aṭas yernu mazal-itt tedder ar ass-a, u sɛan yiwet n tsekla tatlayt d tamerkantit maci d kra, cennun-tt-id kra akken n yimedyazen umi qqaren id "bertsolari". Ibaskiyen mazal diɣ ṭṭfen deg waṭas n wansayen, gar-asen takessawt n wakraren deg wedrar, addal n takurt tabaskit akk d wadag n yiceṭṭiḍen.
[beddel] Amezruy-nsen [1]
Idrizen iqdimen akk ay d-ufan ɣef Yibaskiyen ttuɣalen ɣer 8000 n yiseggasen uqbel n Sidna ɛisa, u akken yebɣu yili, d igiman n yiseggasen ayaka seg wasmi ara ttidiren Yibaskiyen di tmiwa-yagi i deg llan ass-a. Seg wasmi ay bdan a d-keccmen yiberr'aniyen ɣer tmurt-nsen, Ibaskiyen, ladɣa wid n Navarra, zgan-d mgal-nsen u nuḍḥen akken ad ilin d ilelliyen. Dɣa nnuɣen mgal n Rruman yernu di tallit i deg llan Yinselmen sbedden tixlifin-nsen di Spenyul, yernu Fransa llan ḥekmen-tt Yefranken , ssawḍen Yibaskiyen ad d-gen tageldit timziregt di Navarra di 850, s ddaw n leḥkem n Inigo Arista. Tageldit-agi tewweḍ ɣer tallit-is n wureɣ s ddaw n leḥkem n Sancho III Ameqqran, ay iḥekmen tamurt si 1000 alammi d 1035. Ma di tama n ugafa, llan sɛan diɣ Yibaskiyen yiwet n tgeldit nniḍen ay yellan qrib d timziregt, d tin umi qqaren Soule. D acu kan, deg yiseggasen ay d-iḍefren, tufa-d Navarra iman-is zzint-as-d tgeldiwin timsiḥiyin (chrétiennes) si yal tama yernu tigi gant fell-as lḥer's akken ad teǧǧ tilelli-yines u llant tettent-as-d seg wakal-is, dɣa seg yimir-n ay tuɣal Navarra tettɛeddi sya ɣer da s ddaw n leɛnaya n tgeldiwin-agi (Castilla, Aragon akk d Fransa), akken ur tseɛɛu ara uguren yid-sent. Maca, xas tella Navarra tettɛeddi s yisem s ddaw n leḥkem aberr'ani, isuḍaf-yines (leqwanin-is) d yeglamen (privilèges) n wid ay tt-iḥekmen llan mazal ttuqadaren. Ma d tageldit tabaskit n Soule tebda ula d nettat tettɛeddi s ddaw n leɛnaya n lḥekkam ifr'ensisen u seg yimir-n ay tebda a tesruḥuy cwiṭ, cwiṭ tilelli-yines. Di 1234, yuli Champagne Thibaud Amenzu ɣer leḥkem di Navarra u yewwi amkan n twacult-nni yellan teḥkem tamurt uqbel, d anect-a ay yeǧǧan Navarra ad teqqen ɣer Fransa si 1284 alammi d 1328. D acu kan, di tallit-nni n leḥkem afrensis, tesseǧhed Navarra tinettit-is tasertit , yernu werǧin qbilen Yibaskiyen ad ten-teḥkem Fransa. Xas akken ifuk leḥkem usrid n Fransa di Navarra, d yiwet n twacult tafrensist, Evreux, ay ikemmlen teḥkem tamurt. Ma d tama n Soule yewwi-tt ugellid n Fr'ansa, Philippe le Bel di 1306, u seg yimir-n ay tuɣal d aḥric si tgeldit tafrensist. Uguren ay tella tesɛa twacult n Evreux di Navarra ldin-as tawwurt i Ferdinand II n Aragon akken ad yesdukel tama-yagi ɣer tgeldit n Castilla. Ma Navarra n Wadda (neɣ Navarre yellan ɣer tama n Fr'ansa) tewwi-tt twacult tafr'ensist n Bourbon di lqern wis XVI. Di 1607, agellid n Fr'ansa, Henri IV (Henri III n Navarra), ay yellan si twacult-agi, ikemmel asdukel Navarra n Wadda ɣer Fransa u seg wass-n ay tuɣal d aḥric si tmurt-a, tleḥḥu s usaḍuf n Fr'ansa. Ma d Navarra taspenyulit, xas akken tella d aḥric si Spenyul s yisem, kemmlent tsuda-yines a xeddment alammi d 1841, asmi ay d asen-ttwakksen i lḥekkam ibaskiyen n tama-nni iglamen-nsen (. Yuɣ lḥal, teɣli Tmurt n Yibaskiyen di beḍḍu akk d leḥkem aberrani imi, si tama, Ibaskiyen ur nudan ara ad d-gen tamurt meqqren yedduklen, si tama nniḍen, timura d-yezzin fell-as llant ugarent Tamurt n Yibaskiyen di lǧehd. Di 1959, snulfan-d yiɣelnaẓriyen ibaskiyen yiwet n tuddsa timselleḥt, isem-is E.T.A, d tin ara yekkaten i lmend n uzarug n Tmurt n Yibaskiyen di Spenyul, xas akken tettunefk-as timanit i tama-yagi akk d Navarra di 1980.
[beddel] Tamselyut
- Deg mondeberbere.com sɣur imedyazen.

robotstxt: allowed

filter: keep


text:
Uddun n imezdaɣ
Uddun n imezdaɣ d tamhelt taddadant n usden n imezdaɣ. Ma uddunen n ugdudarut llan seg Taglest (Ccin, Maṣer, Roma), uɣalen kan d-unsiben seg ussan itraren. Seqdacen aṭas imesɣura, am abeṭṭu n tibezzar, tamusni n umḍan d tibuɣar n imezdaɣ.
Tura, uddunen seqdacen ladɣa deg tallat i tagezzant tademsant. Akin amḍan n imezdaɣen, zemren ad inin amdur nsen, asadur nsen, tafada n tanezduɣt nsen, arigez nsen (axxam-amahil naɣ axxam-aɣervaz), tarrayt n usugun nsen. Dɣa, acu yellan ass-agi d-tamunt maca ur yesɛa ara lfayda deg ussanen iqburen, isem d nnekwa nsen. Tikwal, isefka udmawiyen nniḍen llan ameden, am ddin, tutlayt, naɣ, am deg Tmurt n Marikan, "aẓɣer" (iri).


text: Kabyle(i) 1 A Tawfilus, di tektabt-inu tamezwarut, ḥkiɣ-ed ayen ixdem Sidna Ɛisa d wayen yesselmed seg wass amezwaru armi d ass i deg yețwarfed ɣer igenni. 2 Uqbel ad ițwarfed, yefka lumuṛat-is s Ṛṛuḥ iqedsen i wid i gextaṛ ad ilin d ṛṛusul. 3 Mi d-iḥya si ger lmegtin, i nutni daɣen iwumi i d-isban iman-is belli yedder; ṛebɛin wussan nețța ițban asen-d yerna ițmeslay-asen-d ɣef wayen yeɛnan tagelda n Sidi Ṛebbi. 4 Yiwen wass, mi gella itețț yid-sen, yefka-yasen lameṛ-agi : Ur țeffɣet ara si temdint n Lquds, lameɛna eṛǧut lemɛahda n Baba Ṛebbi, tin akken i wen-d nniɣ; 5 « Yeḥya isseɣḍas imdanen deg aman, ma d kunwi, di kra n wussan aț-țețwaɣeḍsem s Ṛṛuḥ iqedsen.» 6 Mi llan ṛṛusul nnejmaɛen yid-es, steqsan-t : A Sidi, deg ussan-agi ara d terreḍ tageldit i wegdud n wat Isṛail ? 7 Yerra-yasen : Ur țnadit ara aț-țeẓrem ayen yeɛnan lewqat d wussan i ghegga Baba Ṛebbi s lḥekma-ines si zik, ayagi mačči d ccɣel-nwen. 8 Kunwi a wen-d-tețțunefk tezmert n Ṛṛuḥ iqedsen ara d-yersen fell-awen, imiren aț-țilim d inigan-iw di temdint n Lquds, di tmurt n Yahuda ț-țmurt n Samarya, aț-țawḍem alamma d ixfawen n ddunit. 9 Akken i d-yenna imeslayen-agi, Sidna Ɛisa yețwarfed ɣer igenni nutni țmuqulen deg-s armi i t-tɣumm tagut. 10 Mazal ṛeṣṣan allen-nsen deg-s ɣer tegnaw, mi sen-d-dehṛen sin yergazen s llebsa tamellalt, nnan-asen : 11 Ay imezdaɣ n tmurt n Jlili, acuɣeṛ mazal-ikkun tețmuqqulem ɣer tegnaw ? Akken i twalam Sidna Ɛisa yuli ɣer igenni, akken daɣen ara t-twalim asmi ara d-yuɣal. 12 Seg iɣil uzemmur, uɣalen ɣer temdint n Lquds ibeɛden azal n tikli n wass n westeɛfu. 13 Mi wwḍen ɣer temdint n Lquds, ulin ɣer texxamt anda nnumen țnejmaɛen. Yella gar-asen Buṭrus, Yuḥenna, Yeɛqub, Andriyus, Filibas, Suma, Bartelmay, Matta, Yeɛqub mmi-s n Ḥalfi, Semɛun awaṭani akk-d Yahuda mmi-s n Yeɛqub. 14 Țnejmaɛen s yiwen n ṛṛay iwakken ad deɛɛun ɣer Sidi Ṛebbi nutni d kra n tlawin, llan yid-sen daɣen watmaten n Sidna Ɛisa akk-d yemma-s, Meryem. 15 Deg ussan-nni, llan nnejmaɛen azal n meyya uɛecrin n wayetmaten, yekker-ed Buṭrus gar-asen, yenna-d : 16 Ay atmaten, ilaq a d-yedṛu wayen i d-yenna Ṛṛuḥ iqedsen si zik seg yimi n Sidna Dawed, ɣef wayen yeɛnan Yudas i d-yezwaren zdat n wid i geṭṭfen Sidna Ɛisa. 17 Yudas-agi yella d yiwen seg neɣ, yerna ițekki di leqdic-nneɣ ɣef Sidi Ṛebbi. 18 Argaz-agi yuɣ akal s yedrimen-nni n lexdeɛ, yuɣal yeɣli ɣef wudem, ifelleq uɛebbuḍ-is, mmaren-d akk ijuɣdan-is. 19 Imezdaɣ n temdint n Lquds slan akk s wannect-agi, daymi i semman i wemkan-nni s tmeslayt-nsen : Ḥaqel damma, yeɛni iger n idammen. 20 Am akken yura di tektabt n Sabur : Axxam-is ad yexlu, ur t-izeddeɣ yiwen. Yura daɣen : Wayeḍ ad yeṭṭef amkan-is. 21 Ilaq-aɣ ihi a d-nextiṛ yiwen seg wid yellan yid-nneɣ mi nțeddu d Sidna Ɛisa di mkul amkan, 22 seg wasmi i t-isseɣḍes Yeḥya aɣeṭṭas armi d ass i deg yețwarfed ɣer igenni; iwakken ad yili am nukkni d inigi n ḥeggu-ines. 23 Sbedden-d sin yergazen : Yusef yețțusemman Barsaba iwumi qqaṛen daɣen « Aḥeqqi » akk-d Matyas. 24 Dɛan ɣer Sidi Ṛebbi s imeslayen agi : A Sidi Ṛebbi, kečč yesnen ulawen n yemdanen meṛṛa, sbeggen aɣ-ed anwa deg-sen i gwulmen 25 iwakken ad iṭṭef amkan di lecɣal n ṛṛusul i ɣef yeṭṭaxeṛ Yudas, imi nețța iṛuḥ ɣer wemkan i s-ilaqen. 26 Gren tasɣaṛt, tṣaḥ-ed i Matyas; dɣa rnan-t-id ɣer ḥdac-nni n ṛṛusul.


text:
Tagi d yiwet n temsalt yeḍṛan di Tala Yaela (yiwet si tudrin n iflisen umellil) di tallit enni n laẓ n iseggwasen 1938-40. Yiwen isem-is Rabah, meden sawalen-as
Ččebub. Asen deg usan n Fuṛaṛ yenqer-d yiṭij acekit ! Iṛuḥ yiwwid akkruci, yekker yebda la ineqqec rif n lḥaṛa-s aken ad yeẓẓu ibawen.
TeffeY-d Taeẓitt (tameṭṭut-is) seg uxxam dYa tenna yas : ''Waqila yeffeY-ik laeqel ay argaz. Ulac win iteẓun ibawen aka lawan-a ! Muqel adrar n Tigergert mazalt yettujeyer s udfel. Ass-a azeka ad yeYli wegris ak ten yesYaṛ qbel ad ğuğgen !''
Yerra-yas Ččebub : ''Iyah, tebYiḍ ad aṛğuY a-yi fat lḥal imiren di tefsut meden ad tetten ibawen nek ad smuquleY !?''. DYa ikemmel yeẓẓa aeaṛqub n ibawen rif n tzeqa taqdimt. Yextaṛ amkan n usamar (yuean metwal iṭij) aken ad mYin zik.
Zrin kra n usan, ibawen bdan la ttnernin ttimYuṛen. Asen ata yuYaled si suq n sebt, iwala ibawen enni bdan la ğuğğugen. Ibedd la yettxemim. Tikelt enni ikcem s axxam, yeddmed aYanim yebda la yettṛuẓu ibawen enni si rif. Tuzel-d Taeẓitt tenna-yas : ''Acu n timuhbelt agi ik i-d yebdan ?''. Ččebub dYa yerra-yas : ''D kem ay tamahbult. Ur aten ttağğaY ara ad imYuṛen, ggwadeY ad awḍen d imenza imiren nek ad tetteY ibawen meden ad smuqulen !?''
Ecrire un commentaire - Voir les 0 commentaires


text:
Apuleius
Afulay (s tefṛansist Apulée) d amyaru amaziY ilulen ger issugasen 123-125 di, Madur iwumi qqaren ass a Mdaruc, ur isggug (ur ibɛid) ara ɣef Souk Ahras.
Yiwen ur yezri acu n usseggas i deg imut akeyya, (ahat assegas 170).
[beddel] Tameddurt
tawacult n Afulay tella d tamerkantit. ɣas akken Afulay yella d aruman s yedles, yr yettu ara izuran is ifriken almi i d yenna netta d amaziY. d acawi 'numid'
[beddel] Ayen yura
ɣas d amaziY, Apuleius yura s talatinit, atas ungalen. Win it wesenen
- Aɣyul n w'ureɣ (n dheb) (L'Âne d'or) d win it wesenen.
- Yella daɣ Florida anda yura xilla (aṭṭas, ayendin) n fettu d isaragen.


text:
Tabrat d ukaskiḍ
Par: DDK | 24-09-2012
Tabrat d ukaskiḍ d taceqquft i d iyi d-tekka tiktideg yimi i ɣriɣ taceqquft yura tahar weṭṭar (Ddurt-a ad zzin imeɣrasen)
Dɣa tazwara iswi-iw ad t-id erreɣ ɣar teqbaylits akken refdeɣ amaru yurag-d wayen nniḍen nek ɣuri zemreɣ ad d-iniɣ d ayen akken isxezneɣ i d yemmaren, daɣen d akken tezzi lelha-w ɣar tullist n tmeččimt n ufellaḥ ass-n i as-yessena bab n wayla ad ak-xelseɣ , afellaḥ yedla ar lǧib-is imudd-as tameččimt yenna-as axx ayen tewzen d ayen id iyi d tewwi ad iyi tselkeḍ ihi xseɣ kan ad iniɣ lewṭab n yiwen ur tettqaddan ara yedrimen, wala tijmilin, win yebɣan ad as-yerr tajmilt ad yeddu deg wubrid i d-yewwi nnig waya d akellex
Abusṭawi taqrabt ɣef tayet, d abrid ad yefreq tibratin i d-yusan .am win iferḥen ass-a Dda ḥemmu tusa-yas-d tebratt ula d netta, abusṭawi yenna deg ul-is assa meqqar ad yefreḥ, ad iḥus d yiman-is am tizziwi-i, iḥar melmi ara yaweḍ ɣer taddart n Dda Ḥemmu.
Mi yewweḍ ɣer taddart, yufa wid yennumen yakan ttganin-t am ussan nniḍen
Dda ḥemmu s tjerduɛt-is yeṭṭef tiɣmert ur d ikkir ur n ḥerwa, ula d netta iwala abusṭawi n wiyaḍ, wamma netta ur yelli win ara as-d yarun”. Imɣaren zzin i ubusṭawi am akken tezzin i lkanun di tegrest akka i tella ɣer-neɣ nettḥir ad n wali abusṭawi yenṭeq:
Abusṭawi: Assa-a yiwen ur as-d-tusi tebrat ala yiwen. (At taddart yellan din ttemxezzaren) ala yiwen! aniwa wa ?
Abusṭawi: Ahaw ṭra aniwa ara t-id yafen!
Dda ɛmer: Ih! amzun ur iban ara! d Muḥend.
Abusṭawi: Mačči d muḥend
Wayeḍ: D Belɛid
Abusṭawi: iḍelli i as-d wwiɣ tabrat
Wayeḍ: D Musa
Abusṭawi: Dda musa ttun-t
Dda Musa: welleh ar ttidet i d tenniḍ, awi-d kan ma yella ulac win yesxerbubcen. arraw n temcict ulac win i-asen-izemren.
Abusṭawi: A wayi d Dda Ḥemmu! (At taddart wehmen bdan ttemxezzaren) Amek! Dda Ḥemmu?
Abusṭawi: D Dda Ḥemmu ih!
Wayeḍ: ihi ula d lmeytin akka d asawen ad asen-d-ttasent tebratin
Wayeḍ: ih yelha ad tt-dehmeḍ timeqbert
Dda Musa: Akka id lqum! kunwi tura amzun teɣram tesnem! ah xemmet ṭra ?
Abusṭawi: ulac fella-s, d aqesser kan i yebɣan ad qesren.
Dda ɛmer: win yebɣan ad iqesser ad iqesser d tiziwin-is, ah! Atan ttizya n jedd-nnsen, wiyi tura! (s usirxes) wiyi tura amzun ɣran!
Ilemẓi: Dda Ḥemmu seg assen i-as-d-necfa netta ur yeffiɣ taddart, ula d tamɣart-is …
Dda Musa: Zqef din, ayen ara d-ternuḍ akk d axessar fella-k
Abusṭawi: ah a Dda Musa atan waqila yerwi-d lebḥer-ik.
Dda Musa: di leɛnaya-k amek ur d ireggi ara lebḥer-ik, arrac n yiḍelli ad tmesxiren ɣef yergazen?
Ilemẓi: atan ihi! ula d nekkni nefreḥ, ah a Dda Ḥemmu mi tesɛiḍ widen ik iḥesben, ala ayen id yennulfan ass-a, wissen anisa akka id tecreq?
Ilemẓi: Aziɣen d ayemmi i yeqqaren tayaziṭ ima ar tesɛu irden ssawalen-as lalla čečču. zik ulac win i t-id yettadren tura Dda Muḥ d argaz
Abusṭawi: waqila sxesreɣ-d tisin ass-a
Ilemẓi: ala, nekkni nettqessir d aqesser, Aziɣen aṭas i yefren, aya i ɛeddan win d ufan yeqqim ula d tiɣimit ɣer Dda Ḥemmu ad as sbibben aḥedduf, llan wid ur t nettlaɛi ula d alaɛi.
Ilemẓi: aya iɛeddan rẓag tura ẓid. Abusṭawi: akken yebɣu yili newwi-d taswiɛt lmuhim Dda Ḥemmu tusa-yas-d tebrat.
Ayen akk yeḍran Dda Ḥemmu ur t-id yuli wawal.
Abusṭawi: ah! Dda Ḥemmu!
Dda Ḥemmu: ih yelha.
Abusṭawi: Atan, ula d kečč irẓeq-ik-id Rebbi, nnan win yeṭṭfen deg Rebbi la xuf.
Dda Hemmu: D Dda-k Ḥemmu tusa-yas-d tebrat! Wali-tt mliḥ ahat tɣelḍeḍ.
Abusṭawi: (iḥessen-it aṭas) ahya a Dda Ḥemmu! d akellex neɣ? Nniɣ-ak i kečč sik ikečč
Dda Ḥemmu: (ur yumin ara) ala k qqareɣ ahat mačči d nekk.
Abusṭawi: (iḥeṣṣen-it diɣen) aw! mačči d Dda Ḥemmu n at Dda Muḥ? ḥaca ma yella
Wayeḍ i yersen akka ur ẓẓriɣ ara.
Dda Ḥemmu: ala nekk i yersen akka ulac wayeḍ
Abusṭawi: ṭṭef ihi, ṭṭef a Dda Ḥemmu, ṭṭef.
Dda Ḥemmu: tzemreḍ ad iyi-d-iniḍ sanisa id truḥ?
Abusṭawi: (yeṭṭal tabratt) tusa-d …si (yewhem) … ih! Aziɣen t-tteffareḍ kan iman-ik ah! Aziɣen tuɛreḍ! Ɛlay ccan-ik aziɣ!
Dda Ḥemmu: ad k i ɛuz Rebbi, iban ɣef udem-iw (s uqesser). i tura s anisa i d tusa? aniwa i tt-id yuznen?
Abusṭawi: Akin, akin i waman. (Yettḥeṣṣin) ah a Dda Ḥemmu d ayen yecban lekteb! tamurt ur tban ara! Maca, akka ttwaliɣ tusa-d akin akin i udrar, akin akin, akin akin ddu ɣer zdat ɛeddi i At Wakin d At Wakkin, akin akin…
Dda Ḥemmu: tanemmirt i tura ad tesweḍ lqahwa?
Abusṭawi: ah! a Dda Ḥemmu ass-a d nekk ara yxelsen ula d imekli, mačči d lqahwa kan, ma tumneḍ welleh ar d ak ferḥeɣ aṭas aṭas, limer ad taɣeḍ d rray-iw ad t-id-tesseɣreḍ gar medden, ih! akken ad walin belli ula d Dda Ḥemmu ur yemmut ara, llan wid yecfan fella-s, yella-yasen deg wallaɣ. Ih! yiwet n tebrat n At Wakin akin tugar 100 tebratin n At Wakka.
Dda Ḥemmu: Ula d kečč! D acu ik id-ibdan akka? Yak d ayen teẓriḍ belli tabrat d serriya? Kečč tewwiḍ-tt-id nekk ttfeɣ-tt, ihi tura mi tebɣiḍ akka, ma tuɣeḍ-iyi d wawal ad iyi-tt-id tesseɣreḍ, ala kečč i yumneɣ, leqraya teɣriḍ, timeẓriwt teẓriḍ, tamusni tesneḍ, meqqar kemmel kan ajmil-ik. Abusṭawi: Nniɣ-ak a Dda Ḥemmu suref-iyi kan, abrid ɣezzif azal i teddu-d, ilaq ad kemleɣ, ɣur-i kra n lmandat aten-ssiweḍeɣ iy-imawlan-nsent.
Dda Ḥemmu: ah! Mačči akka ik ɣilleɣ! Ala teqqareḍ aqrab fessus, ɣef demma-w id tusiḍ ass-a, afraḥ tferḥeḍ-iyi, meqqar ad as ngerrez tameɣra kečč ad d ɣenniḍ nekk ad ceḍḥeɣ
Abusṭawi: Amek! (yewhem) tabrat ! ad as neg tameɣra ?
Dda Ḥemmu: Ah! ur tuklal ara neɣ ur uklaleɣ ara?
Abusṭawi: Leqraya ur d as stufaɣ ara, id yegran a tameɣra!
Dda Ḥemmu: aḥeq win d win, ar d iyi-tt-id tesseɣreḍ, ala kečč i yumneɣ, ayen yellan ad tnaf.
Abusṭawi: akka i yelliɣ akka ur zmireɣ ara d axeddam.
Dda Ḥemmu: ekkes-d iman-ik akka kra di lxedma, aha aha! sser-s akaskiḍ-ik.
Abusṭawi: awah! Ad kseɣ akaskiḍ? a d akaskiḍ i d kulec, ma yella kkseɣ-t d acu iyi-d-yeqqimen?
Dda Ḥemmu: ad yeqqim uqerruy-ik, neɣ ma yeɣli ukaskiḍ ad yeddu uqerruy?!
Abusṭawi: teẓriḍ a Dda Ḥemmu ur ssawḍeɣ-ara ad ayi-d-ṣaḥ wemkan-a alami i ttcerweɣ merɣet, awah! ɣas akka qleɣ d ssayeḥ maca, d wa iyi-d-yettmuddun aɣrum, ma yeɣli ad d yeɣli ccer felli.
Dda Ḥemmu: i tura! tamusni-k deg uqerruy-ik, neɣ deg ukaskiḍ-ik?
Abusṭawi: tamusni deg qerruy-iw aqerruy-iw daxel ukaskiḍ, ma yella akaskiḍ yeɣli teḥsiḍ...
Dda Ḥemmu: ad ibin uqerruy-ik.
Abusṭawi: twalaḍ!
Akli Outamazirt
yettkemmil...


text:
Aljiber
Aljiber neɣ A ljiber d'a mur ger i muren n tusnakt ig zerwen s tugett ti skiwin ti ljibriyin (structures algébriques), am te fekka deg Aljiber (corps en algèbre).
[beddel] Aẓar n w'awal
D'awal id yussan deg tutlayt n taɛrabt el-ǧabr(الجبر),
[beddel] A mezruy
[beddel] deg te glest (à l'antiquité)
Aljiber yettwa seqdec yakan deg akud n i ferɛunen, snen ad'd affen tifrat i te mesmatt (équation) s yiwet neɣ snat n te fesniwin.
[beddel] A maḍal n w'aɛraben akk d ye nselmen
Aljiber yekk'd deg taɛrabt al-ǧabr, yuqal algebra s te latinit, anamek is yezzi ugar ɣer A sdakel(la reunion) n i ceqqfan, neɣ tuqqna (la connexion). Akken daɣen ig wwi i numak(sens) nniḍen deg tutlayin nniḍen.
D'awal ig llan ger w'awalen i mezwura i sqedcen s tutlayt taɛrabt, adlis id yessufeɣ el-Khwarizmi isemma-y-as al-ǧabr wa el mouqabalah, izrew dges aṭṭas n te nzeggit , i wumi ass agi leqdic ines nessemlal it ugar ɣer te nzeggit taljibrit.
Yiwet tikkelt Leonard de Pise i win mi qqaren Fibonacci yerza ɣer te friqt n we gafa, ira(aimer) amek ttarun i zwilen deg tama agi n we maḍal, deg imir yesseqdac i zwilen akini, yerna yewwiten id ɣer europa.
[beddel] Timidi tis XVI (XVI siecle)
[beddel] Aljiber A trar (algèbre Moderne)
[beddel] Muqel daɣen
- Tusnakt ( mathématique )
- A sebrurez ( analyse )
- Ta nzeggit ( géométrie )
- Tiskiwin tiljibriyin ( structures algébriques )
- Aljiber A jerrad( algèbre linéaire )
- Aljiber n Boole ( algèbre de Boole )


text:
Maṛtina Hingis
Maṛtina Hingis d tanaddalt n Tennis Taswisit ilulen ass n 30 Ctamber 1980 di Košice (tamurt n Sluvaki, zikenni čekusluvaki). D nettat id tanaddalt meẓẓilen ig bḍen ad teḥrez talɣuɣa n Grand Chelem si zman n Lottie Dod asegwas 1887, d nettat daɣen id tanaddalt tameẓlant ig bḍen ɣer tqacuct n wedras umaḍan deg umezruy n Tennis.
Tettmeslay Kuz (4) n tutlayin, Tačikit, Talmanit (taswist talmanit), tagyizit d tefṛansist. Tella t tteffaɣ d unaddal Serǧiu Garsia, sin akkin tessen amyurar n Tennis Radek Stepanek asegwas n 2006. Tezweǧ ak-d umennay afṛansi Tibau Hutin asegwas n 2010.
[beddel] Temẓ-is
Tluled s yisem Martina Hingisová di tmurt n Sluvaki zikenni čekusluvaki, seg mi tesea 8 isegwasen Maṛtina tettidir di tmurt Taswist acku yemmas teiwed zwaǧ. Deg usegwas n 1999 tuY axxam deg temdint n Floride Marikan maca teqqim tettidir di teswist. D yemma-s is yefkan isem n Maṛtina, imi tella tḥemmel tanadalt tameqṛant n Tennis Maṛtina Navṛatiluva, nettat daYen n tmurt n čekusluvaki. Yemma-s tella tetturar addal n Tennis, dYa d ayen itt yeǧǧan attili d tasleYmayt n Maṛtina deg umecwaṛ ines maṛṛa.
[beddel] Amecwaṛ ines seg (1994-2002)
Maṛtina telmed att urar addal n Tennis si temẓ-is, Yurs 5 isegwasen di leemr-is mi tebda tetturar di tedwilin, tessaweḍ att uYal d talYuYt n umaḍal n tullas asegwas n 1994. asegwas n 1996 turar aked Helena Suková deg uslig n Wimledon, dYa tuYal d tanadalt tameẓlant yessawḍen at ḥrez talYuYa agi.
Asegwas n 1997 d win ig walan urar n maṛtina ad yuYal qessaḥ nezzah, tarbaḥ 37 uraren wa deffir wayeḍ, iz d yebwin 6 telYuYa, tebwi Open n lustṛali mgal Mary pierce 6-2 6-2, tebweḍ Yer tagara n Rolland Garros anda texṣer d Iva Majoli acku tuḍen cwiṭ di tagara, tebwi daYen Wimbledon mgal Novotna aked US Open d Venus Williams 6-4 6-0; d ayen itt yeǧǧan att awi Clem amecṭuḥ.
Tebwi kṛad n talYiwin n Grand Chelem yemgaraden, ala Rolland Garros it xṣen sin ibardan di tagara, asegwas n 1999 anda turar aked tanadalt tameqṛant Steffi Graf ig llan di tagara n'umecwaṛ ines deg addal n Tennis, teqqimed deg umezruy, acku Maṛtina teac asenni yiwen wass ur tezmir attettu, tella tarbaḥ urar deg aḥric amezwaru, sinna yellad umgarad garas d unefray, ayen yeǧǧan ula d-imfarǧen (imeshanayen) ad ddun d Steffi Graf, di tagara, Maṛtina texṣer talYuYa, teffeY seg urar s-imeṭṭawen, ayen werǧin n wala deg addal agi. Seg ass nni Maṛtina ut tebwi talYuYa n Grand chelem, teqqim deg umḍiq amezwaru deg ubellez umaḍal, acku trbbaḥ aṭas n telYuYa it tturar, maca ur tebwi ara talYuYa tameqṛant.
asegwas n 2002 texṣer daYen di tagara n Open n lustṛali mgal Jennifer Kapriati, deg urar daYen id yeqqimen deg umezruy aladYa Maṛtina tella teḥrez aḥric amezwaru 6-4, yarna deg wis-sin tella tezwar 4-0, sinna 5-1, ar-mi dezzi fellas Jennifer, tifesniwin di temdint n Melbourne bḍen-t Yer 50°c, ayen yeǧǧan Maṛtina att xṣer zdat Jennifer. Lxṣara y agi d tin yeǧǧan Maṛtina kra wagguren ar zdat ad tḥbes urar n Tennis di Frurar 2003, mbaed mi tesea kra iYeblan deg uḍar-is.
Xas akken, Maṛtina teqimed d yiwet seg tnaddalin n Tennis tameqṛant, dYa imi ur tesea y ara lǧahd amakken tella Monika Seles naY Serena d Venus Williams, maca tebweḍ ad deg amḍiq-is gar asen-t, u ad tiweḍ Yer tqacuct n ubellez n Tennis azal n 275 imalas.
asegwas n 1999 d 2000 tellad sYur "magazine FHM" d yiwet ger 100 tilawin ig cebḥen deg umaḍal, m-ad asegwas 2005 ineYmasen imarikaniyen n "Tennis Magazine" arrantt d tis 22 gar 40 inadalen n Tennis imeqranen di 40 isegwasen ineggura deffir Roy Emerson zdat Evonne Goolagong
[beddel] TuYalin ines asegwas n 2006
Tella azal n 209 imalas d tamezwarut deg ubellez n WTA n Tennis deg umaḍal, ur turar deg tuber 2002 acku tella tesea uguren n ṣeḥḥa deg uḍar-is, asegwas n 2006, Maṛtina tuYaled s-urar, di yennayer tebda urar di Anvers, tadwilt n Proximus Diamond Games, aggur sinna texṣer di Open n Ṭayland.
Di Gold Coast, i lemhegga n Open n lustṛali, tin yebwin 5 n Grand Clem tarbaḥ timlilit ines tamezwarut zdat Maria Vento-Kabchi 6-2 6-1, tarna tarbaḥ snat n temlilin igarzen armi tebweḍ zdat n Flavia Pennetta, tanadalt tis 23 deg umaḍal dYa texṣer timlilit acku tesea uguren deg wammas-is. Ddurt id yarnan texṣer zdat Justine Henin 6-3 6-3.
Di Open n lustṛali 2006, Grand Clem ines amezwaru segm-id uYal s-uran, Maṛtina Hingis tesbegned d-akken mazal-itt d tanaddalt tameqṛant, imi dYa tessaweḍ armi d dduṛt n wis 1/4 si tagara, uqbel ad texṣer zdat n Kim Clijsters di 3 yeḥricen: 6-3 2-6 6-4, maca Maṛtina Hingis ur duYal ara seg Melburn ifassen d-imawen, aladYa tebwi Tabuqalt n uslig (irgazn/tilawin) aked amyuran n tmurt Lhend Mahesh Bhupathi, tabuqalt tis 8 deg Open n lustṛali, 3 (kraḍ) deg Afras, 4 (kuz) deg uslig tilawin, 1 (yiwet) deg uslig irgazen/tilawin.
Di tedwilt n Ṭukyu, Maṛtina tessuffeY ta deffir tayeḍ, Naṭali Decy, Maria Kirilenku d Maria Caṛapuva di 1/2 si tagara, tebweḍ Yer tagara n tedwilt i tikelt tamenzut segm-id uYal, maca di tagara texṣer zdat tarusit Elena Dementieva sin yeḥricen s-ulac (6-2 6-0). Ayagi yeǧǧa Maṛtina ad ali deg ubellez n WTA seg umḍiq n 117 Yer wis 48, sin wagguren kan segm-id uYal s-urar.
Tebweḍ Yer dduṛt tis 1/4 si tagara di Dubai, anda texṣer timlilit ines zdat Maria Caṛapuva, id yerran ttaṛ, ayagi maca yeǧǧa maṛtina ad ali deg ubellez n WTA Yer s-amḍiq wis 32. Tkemmel deg Indian Wells, anda tarna Lindsay Davenport, maca texṣer di 1/2 si tagara zdat Maria Caṛapuva ig ḥarsen tadwilt agi di tagara, di tagara n tedwlit tulid s-amḍiq wis 26 deg umaḍan.
Tewḍel Yer tedwilin n wakal, anda Maṛtina tennad d-akken ala Rolland Garros itt ixuṣṣen deg tedwilin n Grand Clem, u d yiwet seg tYawsiwin itt yeǧǧab tuYaled Yer wurar, deg Vaṛṣuvi texṣer di dduṛt tis snat zdat Venus Williams s-ugemmuḍ: 4-6 7-5 6-4. Di Berlin tebweḍ Yer 1/4 si tagara anda texṣer zdat Amili Muresmu:4-6 6-4 6-4.
Ass n Acur 21 Mayu 2006 Maṛtina tesbegned d-akken tuYaled s wazal-is imi tarbaḥ tadwilt n Ṛṛum di temlilit n tagara zdat tarusit Dinara Safina s-ugemmuḍ 6-2 7-5, tagi d tarennawt ines tamenzut seg 2002, u d tis 41 deg umacwar ines; deg ubellez Maṛtina tulid Yer s-amḍiq wis 14.
Di barra n wannar, Maṛtina tellad d « come-back n usegwas » deg Laureus Award n Barcelone, i tuYalin ines ifazen Yer wurar. Sinna mi tarbaḥ tamaricanit Lisa Raymond, tačikit Zuzana Ondrášková, takṛuatit Ivana Lisjak, tizraelit Shahar Peer, texṣer deg 1/4 n Roland Garros zdat tabeligit, tisnat deg umaḍan, Kim Clijsters.
TuYal Yer Wimbledon 5 isegwasen si tikelt taneggarut, tarbaḥ Olga Savchuk, Tathiana Garbin maca teYli di ddurt tis kṛaḍ zdat tajapunit Ai Sugiyama. Di tedwilin n Marikan texṣer deg 1/4 di San Diego zdat daYen n Kim Clijsters. Tebweḍ Yer tagara di Montreal, ayen itt yeǧǧan ad kcem Yer 10 timezwura deg ubellez umaḍan. Deg US Open texṣer di ddurt tisnat zdat tafṛansit Razzano. Di tedwilin n Asia, tebwi tadwilt n Kalkuta zdat Pučkuva, tṛuḥ ssin Yer seoul anda texṣer di dduṛt tisnat zdat Sania Mirza.
Maṛtina tessaweḍ ad ttekki deg Msters n Madrid, acku tuYalin ines d tin ig garzen s waṭas, maca tuzgad deg aggay awṛaY, anda tella Ameli Muresmo, Nadia Petṛuva d Justine Henin texṣer zdat Henin d Muresmo, maca tarbaḥ Nadia Petṛuva di temlilit tis kṛaḍ.
[beddel] 2008
Ass wis Kuz Yennayer 2008, tettwaḥbes seg urar azal n sin isegwasen sYur amqun agraYlan n Tennis, Yas akken Maṛtina teḥbes urar m-akken kan tesla Yef wenYad ines umdig, ITF tekssa-s arazen d tedrimt itebwi seg Wimbledon 2007. M-ad Maṛtina teḥbes urar n Tennis i tikelt taneggarut.


text:
Xemsa ed ṛebɛin n yiseggasen aya seg wasmi ay d-teffeɣ teskint-a (manifeste) ara teɣrem swadda-a. Taskint-a d tin ay d-tessuffeɣ deg weɣmis-nnes Tuddsa Tanemlayt (organisation socialiste) Tisṛayilit ay yettwassnen s yisem n Matzpen (tabuṣult). Aṭas n tɣawsiwin ay ibeddlen seg wass-nni s ass-a. Awal ay yettwasqedcen deg teskint-a ad aɣ-d-iban, ass-a, iɛedda-t zzman, d acu kan, tikta-nnes mazal-itent ddrent ar ass-a”-Tlaxcala, Mayyu 2012
Taskint-a (manifeste) ay yettwarun deg Mayyu n 1967, d nettat ay d lkaɣeḍ amezwaru ay d-tessuffeɣ Tuddsa Tanemlayt (organisation socialiste) n Iṣrayil i lɣaci deg wayen yerzan taluft n Wegmuḍ (ccerq) Alemmas. Taskint-a ɣran-tt-id deg yiwet n temlilit ay iledyen i wegdud, d tin ay d-yellan deg Paris deg wass n 18 Mayyu 1967, d timlilit ay d-yellan s uɛawen n tuddsiwin n yinelmaden aɛṛaben ed yifalesṭiniyen. Timlilit-a yebder-itt-id weɣmis n Le Monde deg wass n 20 Mayyu 1967. Yessefk kan ad d-nesmekti timuɣliwin ay d-yeddan deg teskint-a llant yagi uqbel ma tebda-d taluft-nni n 1967. (Taskint-a teffeɣ-d i tikkelt tamezwarut deg World Outlook).
Ayyur-a ara yettwasfugel umulli wis 19 seg wasmi ay d-ilul uwanak (ddula) n Isṛayil. Maca ɣas kkan 19 n yiseggasen seg wasmi ay d-tennulfa Isṛayil, taluft ay tt-icerken ed Waɛṛaben mazal-itt tebɛed aṭas akken ad tefru. Taluft n Falesṭin mazal-itt d adeddi ay iledyen deg tfekka n Wegmuḍ (ccerq) Alemmas: mazal-itt d taluft ay yessazzalen idammen war aḥbas, d taluft ay d-igellun s lqerḥ ed weḍlam; d taluft ay icewwlen mliḥ tadamsa deg tama-a; yerna d taluft ayyes d-ttafent tmura timnukdanin (impéralistes) tasebba akken ad d-grent iman-nsent deg tama-a s yiserdasen-nsent; d taluft ay izemren ad teswaɣ talwit deg umaḍal akken ma yella.
Ayen iweɛṛen ugar netta d tagnit aydeg llan Waɛṛaben n Falesṭin – wid ay yenḍerren srid seg wemgaru [ṭṭrad] n 1948, asmi ay msefhamen fell-asen “yeɛdawen iḥbiben”, Ben-Gurion ed ugellid Ɛebdellah [n Luṛdun]. Amur ameqran seg Waɛṛaben n Falesṭin ttwakksen-asen yexxamen-nsen ed yigran-nsen ama deg wemgaru-nni, ama deffir wemgaru-nni, yerna seg wass-nni s ass-a, atni la tteddren d izruzaɣ (réfugiés) yenḍerren, beṛṛa i Isṛayil. Imḍebbren n Isṛayil ugin akk ad steɛṛfen s wezrf n yemdanen-a akken ad d-qqlen ɣer tmurt-nsen. Ma d Aɛṛaben ay d-yeqqimen deg Isṛayil, atni deg tegnit taweɛṛant seg yidis n tdamsa, yerna ddren ddaw tḥeqranit d tameqrant ddaw uwanak isṛayili.
Deg 19-a n yiseggasen ay yezrin, Isṛayil tedder am tegzirt ay yettwaɛezlen deg Wegmuḍ (ccerq) Alemmas. Nnig waya, Isṛayil tesɛa kan azarug-nnes (indépendance) s yisem, wanag, deg tidet, ur tezmir ad tedder war lemɛawna tudmist ed lemɛawna tasertit n tmura timnukdanin (impérialistes), ladɣa lemɛawna n Yiwunak Yeddukklen. Isṛayil tella dima d ttawil ay sseqdacent tmura-a mgal tmura taɛṛabin ed yiɣallen ay yebɣan ad ddun ɣer sdat deg tmura-a. Aya yettban-d mliḥ deg dduṛ turar Isṛayil deg 1956 i lmend n ccwal (yerna ur d tin ay d tikkelt tawḥidt aydeg tettekka Isṛayil deg ccwal). Imir-nni, Isṛayil tedda ed Yebriṭaniyen akked Yefṛensisen akken ad tɛeddin ɣef Maṣer, yerna tefka-asent ula d tasebba i tmura-a akken ad mmɣent ɣef Yimaṣriyen.
Seg wasmi ay d-tennulfa Isṛayil, 19 n yiseggasen aya, nettat tettedder deg tegnit n wemgaru (ṭṭrad) ed tmura taɛṛabin ay d-yezzin fell-as. Nnig waya, imḍebbren iṣehyuniyen n Isṛayil ur yelli deg nneyya-sen ad beddlen tikli-a. Tasertit tisṛayilit d abrid ur yessuffuɣen.
Ass-a, Isṛayil tedder deg yiwet n taluft d tameqrant n tdamsa, d tin ay yejjan aṭas n yixeddamen war axeddim, yerna tessenḍerr aṭas n medden. Aya yesskanay-d daɣen amek Isṛayil ur tezmir ad tkemmel ad tedder akken tella ass-a, d awanak (ddula) aṣehyuni ay igezmen iman-nnes ɣef tmura ay d-yezzin fell-as.
Tagnit-a daɣen d tin ay iḍurren ula d iɣerfan aɛṛaben: Isṛayil, akken tella ass-a, teqqel d ugur ur yejjin iɣerfan n tmura-a ad nnaɣen mgal temnukda (impérialisme) yerna ad ddukklen gar-asen. Maca ma tkemmel tegnit-a, ula d Isṛayiliyen ad nḍerren.
Tuddsa Tanelmayt (organisation socialiste) Tisṛayilit d tarbaɛt aydeg ttekkan ama d Aɛṛaben, ama d Udayen. Tarbaɛt-a tettwali taluft n Falesṭin ed tin yellan gar Isṛayil ed tmura taɛṛabin yessefk ad frunt s tnemla (socialisme), yerna s ferru n wakk udmawen n temsalt-a taweɛṛant. Taluft-a ur telli d taluft kan n menwala gar snat kan n tmura. Nnig waya, nettwali ɣas ma yella yal aɣref ad yesteɛṛef s yizerfan n weɣref niḍen aya ur d-yettkafi akken ad tt-yefru.
Awanak (ddula) n Isṛayil ilul-d seg ussehres (colonisation) n Falesṭin. D amussu aṣehyuni ay ikecmen tamurt n Yifalesṭiniyen, yekkes-asen akal-nsen ddaw leɛnaya n temnukda (impérialisme). Isṛayil, akken tella ass-a, d awanak aṣehyuni, mazal la tettwasseqdac d ttawil i lmend n lebni n wayen umi semman “Lmejhud Aṣehyuni“. Timura taɛṛabin ur zmirent ad qeblent ad yili deg tlemmast-nsent uwanak aṣehyuni, d awanak ur yebɣin ad yili ɣef leḥsab n wakken ay llan yimezdaɣen-nnes, wanag yebɣa ad yili d tiqenṭert i wakk Udayen n umaḍal akken ad d-asen ad zedɣen deg Wegmuḍ (ccerq) Alemmas. Udem aṣehyuni n Isṛayil yella-d, deg tidet, mgal nnfeɛ n Yisṛayiliyen s timmad-nsen, imi skud Isṛayil mazal-itt d taṣehyunit, skud mazal ad tettkel ɣef lemɛawna n yiɣallen ibeṛṛaniyen.
Ɣef waya, nettwali tifrat n taluft-a nettat d tukksa n tṣehyunit seg Isṛayil. Yessefk ad d-yili ubeddel d alqayan deg uwanak (ddula) isṛayili. Yessefk ɣef Isṛayil ad tejj taṣehyunit (ur tettili d tamurt i Wudayen n umaḍal akken ma llan), yerna ad teqqel d tamurt tanemlayt (socialiste) ara iqedcen i lmend n wakk imezdaɣen ay tt-izedɣen. Lqanun n Tuqqla -win ay yefkan azref i yal Uday deg umaḍal ad d-yinig ɣer Isṛayil yerna ad yesɛu taɣlent (nationalité) n tmurt-a – yessefk ad yettwakkes. A win yufan, yal win ara d-yessutren ad d-yinig ɣer Isṛayil, yessefk ad ɣren assuter-nnes akken ad ẓren ma yella yuklal ad d-yinig ɣer tmurt-a neɣ uhu, yerna aya yessefk ad yili war meḥyaf gar ddyanat ed lejnas.
Ugur n yezruzaɣ (réfugiés) ifalesṭiniyen d netta ay d aḥric aweɛṛan akk deg taluft yezran Falesṭin. Ɣef waya ara d-nini yal azrazaɣ afalesṭini ay yebɣan ad yeqqel ɣer Isṛayil, yessefk ad as-yettunefk ttesriḥ ad yeg aya, yerna mi ara d-yeqqel ɣer wakal-nnes, yessefk ad as-d-qqlen yizerfan-nnes seg yidis n tdamsa ed tmetti. Ma d izruzaɣ-nni ara ifernen ur d-tteqqalen ɣer tmurt-nsen, yessefk ad asen-yettwaɣrem akk wayen ay sṛuḥen deg tmurt-nsen ed lmaḍerra ay nḍerren seg wanect-a.
Seg tama niḍen, akk leqwanin ay igan meḥyaf mgal Waɛṛaben n Isṛayil ed wakk leqwanin ay asen-yekksen akal-nsen yessefk ad ttwabeṭlen. Nnig waya, akk wid umi yettwakkes kra (akal, ayla, leṛwaḥ) s yisem n leqwanin-a yessefk ad asen-yettwaɣrem wayen ay asen-yettwakksen.
Tukksa n tṣehyunit seg Isṛayil d tin ara ibeddlen daɣen tasertit tagraɣlant n Isṛayil, d tasertit ay iqeddcen i lmend n temnukda (impérialisme). Yuɣ lḥal, yessefk ɣef Isṛayil ad tettekki deg yimenɣi n tmura taɛṛabin mgal temnukda, am wakken ara tettekki deg ussebded n tdukli ara ijemɛen timura-a.
Assehres (colonisation) aṣehyuni deg Falesṭin d win ay yemgerraden mliḥ ɣef ussehres n tmura niḍen: deg tmura niḍen, wid yessehrasen (coloniser) ssebdaden-d tadamsa aydeg ssexdamen ixeddamen n tmurt-nni ay shersen, maca deg Falesṭin, iṣehyuniyen shersen tamurt, ẓẓɛen imezdaɣen-nnes ineṣliyen, yerna uwyen-d ixeddamen seg tmura niḍen.
Aya yerna yessewɛeṛ ugar ferru n taluft n Falesṭin. Assehres (colonisation) aṣehyuni yurew-d aɣlan (nation) n Wudayen s ṣṣifat-nnes tiɣelnawin (ass-a, Udayen n Isṛayil/Falesṭin qqlen d ljens ay yesɛan iles ucrik, tadamsa-nnes, atg.). Aɣlan-a amaynu n Wudayen ay d-yennulfan deg Falesṭin d win ay yettwabnan ɣef temsihrit (capitalisme) – d win ay yebḍan ɣef yemḍebbren [udayen] ed yixeddamen [udayen], iburjwaziyen ed yemɣiden [prolétaires].
Iṣehyuniyen snulfan-d aɣlan (nation) seg wulac, s tukksa n yimezdaɣen ineṣliyen ed ussebded n weɣref amaynu, d acu kan, ass-a, tillin n weɣlan uday ur yezmir ad yettwankeṛ. Win ara yeqqnen tiṭṭawin-nnes ɣef waya, ad yeg tuccḍa d tameqrant.
I wakken ad tefru taluft n Falesṭin, yessefk ad yekkes lbaṭel-nni ay yekkan ɣef Waɛṛaben n Falesṭin, maca yessefk daɣen ad yettwaḍmen uzekka n Wudayen n tmurt-a. Udayen-a, d taṣehyunit ay ten-id-yuwyen ɣer Falesṭin – maca ur d nitni ay iḥekmen deg yixeṣṣaren ay tga tṣehyunit. Aɛaqeb n yixeddamen ed yemdanen isṛayiliyen n menwala ɣef yixeṣṣaren ay tga tṣehyunit ur iferru acemma deg taluft n Falesṭin, wanag ad d-yeglu kan s yixeṣṣaren imeqranen ugar.
Kra n yemḍebbren aɛṛaben iɣelnaẓriyen (nationalistes) gren-d tiɣri i lejhad i lmend n ussuffeɣ n Wudayen seg Falesṭin, maca nitni ur ẓrin ɣas ma tettwarna Isṛayil yerna yeɣli uwanak (ddula) isṛayili, aɣref uday n Isṛayil mazal ad yili. Ma yella ur yefri wugur n weɣlan-a (nation) s webrid n lḥeqq, tezmer ad d-tennulfu taluft d taweɛṛant yerna d taɣezfant, d tin ara yessizzlen aṭas n yidammen, ad d-teglu s waṭas n lqerḥ yerna ad tili d tasebba niḍen akken ad d-grent tmura timnukdanin (impéralistes) iman-nsent deg Wegmuḍ (ccerq) Alemmas. Yagi, imḍebbren ay d-yegren tiɣri i “tifrat“ am ta ur ssawḍen ad frun ula d taluft n Yikurdiyen.
Seg tama niḍen, yessefk ad nefhem yiwet n tɣawsa: aɣref isṛayili ur yezmir ad yeɣḍel azaglu n tṣehyunit arma iwala Aɛṛaben wejden akken ad ddren yid-s war ma ḍelmen-t. Ɣef waya, Tuddsa Tanemlayt (organisation socialiste) Tisṛayilit tettwali i wakken ad tefru taluft n Falesṭin, yessefk daɣen ad yettunefk wezref i weɣlan (nation) uday akken ad d-yini ṛṛay-nnes ɣef wamek ay yebɣa ad yili uzekka-nnes.
Ma yella yettunefk-asen wezref i Wudayen ad fernen azekka-nsen, aya ur yebɣi ad d-yini d ccerḍ ad fernen beḍḍu n tmurt. Yuɣ lḥal, Isṛayil d tamurt tamecṭuḥt yerna akal-nnes d igellil, dɣa ur tezmir ad tedder i yiman-nnes kan. Ɣef waya, Isṛayil tesɛa kann snat n tefratin: ya ad tkemmel tudert-nnes s wettkal ɣef uɛawen abeṛṛani, neɣ ad teqqel d aḥric seg tdukli ara d-yilin gar tmura n tama-a.
Maca iban, tifrat tawḥidt ara yeffɣen ama ɣef Waɛṛaben, ama ɣef Yisṛayiliyen, nettat d anekcum n Isṛayil deg yiwet n tdukli d tudmist (économique) yerna d tasertit akked tmura niḍen n Wegmuḍ (ccerq) Alemmas, d tadukli ara yebnun ɣef tnemla (socialisme). Deg twennaḍt am ta, aɣlan (nation) uday yezmer ad ikemmel tudert-nnes taɣelnawt, tadelsant war ma yella d amihi (danger) i Waɛṛaben yerna war ma llan-as Waɛṛaben d amihi. Iɣallen n weɣref isṛayili ad ddukklen ed wid n Waɛṛaben akken ad kemmlen imenɣi i lmend n tiddit ɣer sdat, i lmend n rrbeḥ ed lehna.
Ihi, nettwali tifrat n taluft tafalesṭinit – am tin n waṭas n tlufa niḍen n Wegmuḍ (ccerq) Alemmas – tezmer kann ad tefru s tdukli ara d-yilin gar tmura n tama-a. Tiẓri (théorie) ed wenrar sseknen-d tadukli gar tmura taɛṛabin ur tezmir ad d-tili ala ma tettwabna ɣef tnemla (socialisme).
Awal-nneɣ nezmer ad t-id-njemmel s waya: yessefk ad tettwakkes tṣehyunit seg Isṛayil, yerna yessefk ɣef tmurt-a ad tekcel deg tdukli tanemlayt (socialiste) ara yesdukklen timura n Wegmuḍ (ccerq) Alemmas. Nettwali ugur n uzekka n Waɛṛaben n Falesṭin yessefk kan ad yettwafru s tifrat-a.
Llan medden ay yettwalin, i wakken ad tefru taluft n Falesṭin, yessefk ad tili tmurt tafalesṭinit i yiman-nnes. Nekkni nettwali tamsalt-a yessefk d Aɛṛaben n Falesṭin ifernen ma yella ad teffeɣ fell-asen neɣ ala, yerna ur yessefk ad d-gren yibeṛṛaniyen iman-nsen deg-s. D acu kan, nettwali d tuccḍa tameqrant lemmer ad d-tili tmurt tafalesṭinit i yiman-nnes, war ma tekcem deg tdukli tanemlayt (socialiste) ara yesdukklen timura taɛṛabin niḍen. Ass-a, Aɛṛaben n Falesṭin d nitni ay yezwaren i ṣṣef deg yimenɣi i lmend n tdukli. Lemmer ad wten akken ad awyen kra i yiman-nsen kan, leqdec i lmend n tdukli yezmer ad yenḍerr mliḥ. Nnig waya, talalit n uwanak (ddula) aɛṛab afalesṭini amecṭuḥ ara yeddren i yiman-nnes kan d ayen ara iḍurren ama d nnfeɛ n Yifalesṭiniyen, ama d timura taɛṛabin niḍen.
S waya, nettwali, ma yella bɣan Waɛṛaben n Falesṭin ad d-sbedden tamurt i yiman-nsen, a win yufan ad rren deg lbal-nsen tamurt-nsen ad tili d aḥric seg tdukli tanemlayt (socialiste) ara yesdukklen akk Agmuḍ (ccerq) Alemmas. Timura akk ay yeḍḍfen iḥricen seg wakal n Falesṭin – Isṛayil, Luṛdun ed Maṣer – yessefk, fell-asent akk ad ttekkint akken ad srebḥent tifrat-a.
Nger-d tiɣri i yiɣallen inemlayen (socialistes) igrawalen (révolutionnaires) deg tmura taɛṛabin ed tmura niḍen akken ad meyyzen tamuɣli-a ay d-nefka da yerna ad bdun awal akken ad sdukklen addud-nsen deg wayen yerzan ferru n tlufa n Wegmuḍ (ccerq) Alemmas.


text:
Aduktur Murad Wilfried Hofmann ilul deg 1931, yerna yeɣra lqanun. Hofmann yeqdec d adiplumati 31 n yiseggasen, yerna ifuk amecwaṛ-nnes n uqeddic d anmahal (ambassadeur) n Lalman deg Ldzayer ed Meṛṛuk.
Hofmann yeqqel d Ineslem deg 1980, yerna iḥujj-d seg Mekka acḥal d tikkelt. Gar 1983 ed 1987, yeqdec d anemhal n usselɣu (directeur de l’information) deg Temsisit Taṭlasit. Deg 1992, yessuffeɣ-d adlis n « Der Islam als Alternative » (Lislam d Tamlellit [alternative]), d adlis ay yeqqlen mechuṛ yerna ssuqqlen-t-id ɣer waṭas n yilsawen. Sakkin, deg 1996, Hofmann yessuffeɣ-d adlis n « Reise nach Mekka » (Ṣṣfer ɣer Mekka). Ma deg 1999, Hofmann iɛawed-as taɣuri i tsuqilt-nni n Leqran ay d-iga Max Henning ɣer talmani. Ma deg 2000, Hofmann yessuffeɣ-d adlis n « Der Islam im 3. Jahrtausend“ (Lislam deg umagim [millénaire] wis tlata]“.
Hofmann yettwaɛraḍ-d aṭas akken ad yeg isaragen, yerna, ass-a, la yettekkay deg waṭas n yisaragen ay d-yettilin deg Tuṛuft, deg Yiwunak Yeddukklen ed tmura tinselmin.
Islamische Zeitung : Mass Hofmann, kecc tzedɣeḍ deg temdint n Aschaffenburg, deg Lalman, am wakken ay tzedɣeḍ deg temdint n Sṭembul, deg Ṭṭerk. Maca anda ay yettaɛjab lḥal ugar?
Murad Hofmann : Deg unebdu, zeddɣeɣ deg Ṭṭerk, ma deg tegrest, zeddɣeɣ deg Lalman. Bɣiɣ ad ḥulfuɣ ama i unebdu, ama i tegrest, imi, deg Lalman, tikkal ur nettḥulfu i wemgerrad gar-asen. Deg Lalman, tagrest tettas-d s tidet, ɣas ma yella yettismiḍ lḥal ugar n tmura niḍen, maca da, kullec la itteddu akken yessefk.
Amek ay tettwaliḍ tagnit deg Sṭembul ussan-a, ladɣa deg wayen yerzan tudert n yal ass?
Ṭṭerk attan, ussan-a, deg teswiɛt iweɛṛen ama seg yidis n tdamsa, ama seg yidis n tsertit! Asmi ay uɣeɣ tameṭṭut-inu (d Taṭerkit), 25 n yiseggasen aya, idrimen n Ṭṭerk llan sɛan azal. Yiwen n umaṛk almani yeswa 14 n tliratin tiṭerkiyin. Ass-a, yiwen n umaṛk almani yeswa 623.000 n tliratin tiṭerkiyin. Seg tama niḍen, aql-iyi ttuqennɛeɣ adabu aṭerki yebɣa ad yegdel (ad yemneɛ) tuddna deg tmesgidiwin (lejwameɛ), maca adabu yebɣa ad yeg aya cwiṭ, cwiṭ. Deg tazwara, nnan-d llan bɣan ad rren timesgidiwin akk ad tteddnent ɣef yiwet n teswiɛt. Nnan-d aya d ayen ara « yesselhun » tuddna, maca lemmer ad d-yili waya, aṭas n yimaddanen ara d-yafen iman-nsen war axeddim. Imir-a, ɣef wakken nesla, adabu yegdel (yemneɛ) asseqdec n yimesmeɣren (haut-parleurs) deg 65 n tmesgidiwin deg temdint n Fatih, yerna, ɣef leḥsab n udabu, mi ara d-ddnen lecyax deg wanect-a akk n tmesgidiwin, aya itteg “lḥess d ameqran”. Deg temdint n Fas, deg Meṛṛuk, llant 330 n tmesgidiwin. Mi ara d-ddnen lecyax deg tmesgidiwin-a ɣef tikkelt, d ayen icebḥen. Taɣect n tuddna tettaweḍ arma d iceṛfan ay d-yezzin i temdint-a, yerna aya yecbeḥ s waṭas. Maca ma tkemmel akka, tikkelt ay d-itteddun, ahat, i wakken ad ḥebsen aya, ad gezmen trisiti, sakkin ad neqqim acḥal n wussan ur nsell i tuddna. Ahat akka ara gen i wakken ad ḥebsen tuddna.
Ussan-a, yegget wawal ɣef “Lislam n Tuṛuft [euro-islam]“, d acu ara tiniḍ deg wanect-a?
Tamezwarut, d Bassam Tibi [1] ay d amezwaru ay yesqedcen awal-a, yerna, ad awen-iniɣ kan tidet, ur iyi-yeɛjib “Lislam” ay yebɣa netta. Nekk, ar ass-a, werɛad ur sqedceɣ awal-a imi ay ttwaliɣ imdanen ay t-yesseqdacen d wid ay yebɣan tameddurt aydeg ara tili waṭas n “Tuṛuft” ed cwiṭ kan n Lislam.
Ɣas akken, nekk daɣen ttwaliɣ Lislam yesɛa llun-nnes deg yal tamurt aydeg yella. Ɣef umedya (lemtel), mmuqqlet ɣer Lislam deg Yiwunak Yeddukklen n Temrikt. Ɣef wakken ttwaliɣ, yella ussirem akken ad yesɛu Lislam ad yesɛu azekka icebḥen deg tmurt-a. Din, Lislam iḥuza-t aṭas yedles n yiberkanen n Temrikt, yerna yedder s ljehd n liman n yiberkanen-a. Nnig waya, deg Yiwunak Yeddukklen, llan aṭas n Yinselmen aggagen (intellectuals), imi amur ameqran seg yiminigen inselmen ay itteddun ɣer Yiwunak Yeddukklen ttasen-d ɣer tmurt-a d inelmaden.
Ɣef waya, amur ameqran seg Yinselmen n Yiwunak Yeddukklen d isdawanen (universitaires), yerna lumma tineslemt n Yiwunak Yeddukklen d nettat ay yesɛan aṭas n yesdawanen ma nquren-itt ɣer trebbaɛ n ddyanat niḍen deg tmurt-a. S waya, yal 5 yemsujjiyen (iṭbiben) deg Marikan, ad naf yiwen seg-sen d Ineslem. Nnig waya, aṭas seg-sen, asmi ay llan d inelmaden, ɛezmen ad ttṣeddiqen 10% seg yedrimen ay rebbḥen i lmend n Lislam. Yerna, win yellan d imsujji (aṭbib) deg Marikan, ɣas ini d ameṛkanti.
Deg wussan-nni imezwura n Ctembeṛ [2001], uqbel ma llant-d tedyanin-nni n twaɣit, ttekkaɣ deg yiwet n temlilit deg Chicago, tga-tt ISNA [Islamic Society of North America – Tiddukla Tineslemt n Temrikt n Ugafa]. Deg temlilit-a, ttekkan azal n 33.000 n Yinselmen n Marikan, ugar n wezgen seg-sen d ilemẓiyen n qell n 24 n yiseggasen, yerna amur ameqran seg-sen d tisednan (tilawin). Yella-d yiwen n usarag aydeg qedceɣ d aselway n temlilit, d asarag aydeg ara d-mlilen Wudayen, Imasiḥiyen ed Yinselmen, yerna aseqqamu n umager n usarag-nni llan deg-s 20 n Yinselmen, 19 seg-sen d imsujjiyen (iṭbiben). S waya, ttwaliɣ tawennaḍt am ta tezmer ad d-tarew ayen umi nezmer ad nsemmi Lislam amarikani, imi din, llan waggagen (intellectuels) ugar n wanect llan deg trebbaɛ tinselmin deg tmura niḍen.
Mi twalaḍ tugniwin n tedyanin n 11 Ctembeṛ, d acu umi tḥulfaḍ d amezwaru?
Deg tazwara akk, xemmemeɣ yezmer lḥal, ahat ad ilin d ikamikazen-nni n Japun ay igan tiyita-a imi ay bɣan ad d-rren ttaṛ ɣef wayen ay gan Yimarikaniyen deg Nagasaki ed Hiroshima. Maca, cwiṭ kan sakkin, banent-iyi-d lumuṛ, dɣa nniɣ-as deg wul-inu: “Ad yeṣṣer Ṛebbi Inselmen”.
Yella yessefk fell-aɣ, nekkni s Yinselmen, ad nberri seg Ben Laden uqbel ma ḍrant-d tedyanin-a. Nekk, uqbel ass-nni, werjin sliɣ awal ɣef Lqaɛida, maca nesla yagi awal ɣef Usama Ben Laden. Deg Lislam, Ineslem ur yettalas ad yessekfeṛ Ineslem niḍen, yerna ula d Ben Laden ur nettalas ad d-nini fell-as aya. Deg tidet, amdan-a yefrurex-d deg yiwen n wenrar yerkan. Leqran yesḥaṛṛem ɣef wemdan ad ineɣ iman-nnes, akken tebɣu tili tegnit. Ɣef waya, xelɛeɣ mi walaɣ kra n yemdanen ay yesɛan amkan s wazal-nnes ɣer Yinselmen, fkan lḥeqq i tenṭagin-a (attentats) n tmenɣiwt n yiman.
Neẓra, deg umezruy n yemdanen, aṭas seg tɣawsiwin tucmitin akk ay d-yellan, llant-d s yisem n ddin yerna gant-tent yemdanen ay iɣilen sɛan lḥeqq. Ɣef umedya, zik, ɣer Yinselmen, llan yimenɣawen (iqettalen) umi ttinin “iḥcayciyen [assassins]”. Imdanen-a llan ttakfen-asen leḥcic (lkif), sakkin ttaznen-ten ad nɣen kra n yemdanen am Nizam Al-Mulk, yerna nitni s timmad-nsen ttmettaten mi ara ddun ad nɣen.
Seg wass n 11 Ctembeṛ ar ass-a, mazal-ik tettwaliḍ imḍebbren ur yellin d inselmen s tmuɣli yelhan neɣ ala?
Murad Hofmann :Ih. Deg weɣmis n Islamische Zeitung, ɣriɣ amek Günther Grass yuwey-d tikli yelhan akked Yinselmen. D acu kann, seg tama niḍen, yessefk ad d-iniɣ seg wasmi ay d-llant tedyanin-nni n 11 Ctembeṛ ar ass-a, werɛad ur d-yelli ussenqed alqayan, deg Marikan, ɣef tsebbiwin ay yessawḍen ɣer tedyanin-a. Yerna tagnit-a mazal-itt ar ass-a deg Marikan: yuɣ lḥal, ar ass-a, deg Marikan, yiwen ur yettalas ad yessenqed neɣ ad inadi ɣef tsebbiwin ay yessawḍen s Ahulukust. Ttawilat n yisalan ur ttajjan yiwen ad d-yenṭeq neɣ ad d-yessefhem tisebbiwin ay yessawḍen s Ahulukust, imi ass-a, wid ay yeḍḍfen ttawilat-a tteddun s lɛeqleyya-nni n “ma yesfehmeḍ-d kullec, ad tsemmḥeḍ kullec“. D acu kan, mi ara qemḍen awal i wid ay yebɣan ad d-sfehmen tisebbiwin n Uhulukust deg Marikan, aya yettɛawan ula d Isṛayil.
Ur nezmir ad d-nessefhem neɣ ad nnadi deg yiẓuran n tedyanin n 11 Ctembeṛ war ma yessaweḍ-aɣ waya ɣer Isṛayil. Skud mazal Isṛayil tetteg lbaṭel, mazal ad d-nnulfun yemdanen am Ben Laden. Iɣlanen Yeddukklen (Nations Unies) yessuffuɣ-d tineɣtusin (résolutions), maca tineɣtusin-a ssefɛalen-tent kan mgal tmura tinselmin am Lɛiraq. Ula d yiwen wass ur nwala tineɣtusin ay yettwasfeɛlen deg leṣlaḥ n Yinselmen. Deg Kacmir, yella yessefk ad d-tili tsefrent (référendum) azal n 40 n yiseggasen aya i wakken ad fernen yimezdaɣen n tmurt-a azekka-nsen! Ma deg wayen yerzan Falesṭin ed Isṛayil, ɣas llant-d aṭas n tneɣtusin n Yeɣlanen Yeddukklen, ula d yiwet seg-sent ur tettwassefɛel deg wenrar!
D acu-tt tenṣiḥt ara tefkeḍ i Yinselmen ay yeddren deg Lalman ed Tuṛuft?
Ugadeɣ lemmer Inselmen ad d-afen iman-nsen deg tegnit aydeg dima ttwaḥqaren yerna dima ḥwajen tallalt. Nekkni s Yinselmen ur nzemmer ad nili nejhed arma nesɛa ayen ara d-nawey d amaynu yerna yenfeɛ i wid ay d-yezzin fell-aɣ, yerna ur yessefk ad nkemmel deg lɛeqleyya-a aydeg nezga nessutur war ma nefka-d kra. Ar ass-a, mazal-aɣ kan nessutur: nebɣa ad nesɛu azref ad nsel i tuddna, nebɣa ad nemḍel imattanen-nneɣ (lmeyytin) akken ay d-yenna ddin-nneɣ, nebɣa ad nesɛu azref ad nezlu iɣersiwen-nneɣ s tmezliwt n leḥlal – nessutur kan izerfan. Ma d wid ay d-yezzin fell-aɣ, ttwalin-aɣ, ula mi ara nettwaqbel gar-asen yerna nettwaqader, nezga nessutur ugar. S waya, wid ay d-yezzin fell-aɣ ur aɣ-qebblen s tidet arma d asmi ara asen-d-nessken nesɛa ayen ara asen-nefk, yerna ayen akken ay nezmer ad asen-t-nefk d ayen ay ten-ixuṣṣen, d ayen ay ḥwajen s tidet. Nekkni nezmer ad ten-nɛawen akken ad ssinfen i wakk tiɣawsiwin-nni tucmitin ay yezzuɣren Ataram (Lɣerb) ɣer uxeṣṣar deg wenrar n yedles. Aṭas n medden, ass-a, ttwalin zemrent tɣawsiwin ad ṣeggment xir n wakken llant ass-a. Aṭas n medden ay yeddan ed yikabaren izegzawen, ma d wiyaḍ, la qqaren ɣef Lislam, ma d wiyaḍ, d Ṛebbi ṣebḥan-S ay ten-id-Iheddun srid ɣer ddin-a. Deg tidet, ula d tisuqilin n Leqran, ama d tid yelhan, ama d tid n diri, akken ma llant zemrent ad d-hdunt amdan ɣer Lislam. Nnig waya, sdeffir tedyanin n 11 Ctembeṛ, amḍan (nombre) n yemdanen ay d-ikeccmen ɣer Lislam ur yenqis! Yagi, ussan-ayyi kan, ḍḍfeɣ-d yiwet n tebṛat sɣur yiwen n umesnafsi (psychologue) ay yeɣran deg Lalman yerna atan la itteddu ad yekcem ɣer Lislam.
[1] Bassam Tibi : d amassan almani n tsertit, laṣel-nnes d asuri, ilul deg Dimecq deg 1944, yerna iqeddec d aselmad deg tesdawiyin n Göttingen, Harvard ed Cornell. Tibi yeqqar ɣef wassaɣen (relations) igraɣlanen, yerna yura-d aṭas n yedlisen ɣef tɣelnaẓri (nationalisme) taɛṛabt, d idlisen ay d-yeffɣen s talmanit, tanglizit ed taɛṛabt.